U Areni zbrinuto 28 pacijenata, većina otpuštena kući - NOVA portal\nU Areni zbrinuto 28 pacijenata, većina otpuštena kući\nDruštvo Autor:Tanjug10. avg. 202018:13\nU privremenoj kovid bolnici u Areni zbrinuto je 28 obolelih od koronavirusa, a poslednjih dana veći je broj otpusta nego prijema pacijenata.\nDirektor Zavoda za zdravstvenu zaštitu radnika „Železnice Srbije“, koji rukovodi bolnicom, Vlado Batnožić kaže da su u Areni smešteni srednje teški pacijenti, da većina ima obostranu upalu pluća, a da je oko 20 odsto njih na kiseoniku.\n„Primimo oko 20 pacijenata, a otpustimo oko 25 i tako je poslednjih desetak dana. Sredinom jula u Areni je bilo oko 250 pacijenata, a danas ih je 28. Većina je izlečena i otpuštena kući“, kaže Batnožić za Tanjug.\nDodaje da pacijenti u proseku provedu između osam i deset dana na lečenju u Areni, kroz koju je od 7. jula, kako kaže, prošlo oko 420 obolelih od Kovida 19, od kojih je oko 350 izlečeno, dok su ostali premešteni u druge zdravstvene ustanove.\n„Očekujemo da će u narednom periodu deo pacijenata iz ostalih kovid bolnica biti prebačen u Arenu, a odavde će po izlečenju biti pušteni kući“, kaže Batnožić.\nManje prijema u kovid bolnice u odnosu na prošlu nedelju\nU Areni je angažovano oko 120 zdravstvenih radnika i pripadnika Vojske Srbije, a iz Zavoda „Železnica Srbije“ do sada je bilo angažovano oko 75 medicinskih radnika.\nKoordinator privremene kovid bolnice „Beogradska arena“, pukovnik Veljko Milić, kaže da se poslednjih dana smanjuje broj pacijenata u toj bolnici i dodaje da su pacijenti uglavnom pod infuzionom i injekcionom terapijom.\n„Svi su stabilni i dobro se osećaju, a poslednjih dana imamo utisak, osećamo kao da epidemija jenjavaja“, kaže Milić za Tanjug.\nPodseća da je u Areni razveden sistem za dovod kiseonika i da je obezbeđeno 216 mesta za pacijente kojima je potrebna kiseonična potpora, a predviđeno je oko 150 mesta za respiratore.\n„Izvršena je dodatna elektrifikacija, tako da smo za neki naredni talas potpuno spremni“, navodi Milić.\nDezinfekciju unutrašnjeg prostora „Arene“ jednom dnevno vrše ekipe Zavoda za biocide, a prostor oko hale dezinfikuju jedinice ABH Vojske Srbije tri do četiri puta dnevno.\nMilić kaže da je dobra praksa iz privremene bolnice Beogradski sajam, u kojoj je takođe bio deo tima, preneta i u Arenu i da nije bilo problema sa snabdevanjem dezinfekcionim sredstvima, lekovima i zaštitnom opremom.\n„Zajedno sa zdravstvenim radnicima iz civila ostvarujemo dobru saradnju, ima nas je više od 120, a ukoliko se bude povećavao broj pacijenata, spremni smo da reagujemo i povećamo angažovanje“, kaže Milić.\nkoronaviruskovid bolnica Arenaotpustpacijentiprijem


"Koštana" ponovo na sceni u Vranju - VOM\nNaslovnaVestiKultura"Koštana" ponovo na sceni u Vranju\n„Koštana“ ponovo na sceni u Vranju\nnedelja, 16. decembra 2018 : 12:58\nLjubitelji pozorišne umetnosti moći će da 25. decembra premijerno pogledaju predstavu “Koštana“ na Omladinskoj sceni pozorišta „Bora Stankovć“u Domu vojske.\nReditelј komada i autor projekta je vranjski glumac Dragan Živković Durge, kome je ovo sedma režija na Omladinskoj sceni u poslednjih pet godina, kaže da je ideja da se pozorišni život u Vranju obogati još jednom pričom o starom Vranju i sadržajem koji će publiku podsetiti na tradiciju, veru, i pre svega vrednosti i norme po kojima se živelo nekada.\nželim da kroz ovaj projekat svi mi akteri damo doprinos i vratimo publiku u pozorište, na jedan pravi umetnički doživlјaj, jer verujemo da se iz brojnih razloga, a pre svega nakon što je zgrada pozorišta izgorela, broj gledalaca pozorišnih predstava u Vranju smanjuje, kaže Živković\nOn dodaje da misli da je umetnička postava na dobrom putu da napravi predstavu koja će se gledati i prepričavati.\nLično priželјkujem da publika zajedno sa nama doživi to vreme, i tu emociju, koja je krasila naše patrijarhalno Vranje. Ti mladi lјudi koji od novembra skoro svakog dana rade sa mnom žive za dan premijere, a njihova energija i večiti Bora, bili su moja neiscrpna inspiracija – kaže Živković.\nU predstavi igra sedamnaestoro glumaca, a Živković sa ponosom ističe da je imao podršku i saradnike kakve bi svako pozorište u Srbiji poželelo. Nosioci ovog projekta, koji je za realizaciju dobio i podršku Grada, su mladi glumci amateri srednjoškolci i studenti.\nBez podrške Grada, vranjskog pozorišta i pojedinaca, ovaj bi projekat ostao mrtvo slovo na papiru. Radimo u nemogućim uslovima, ali smo zahvalјujući lokalnim umetnicima, i istinskim zalјublјenicima u pozorište nadomak cilјa, ističe Živković.\nU utorak 25. decembra sa početkom u 20 sati, zaljubljeniici pozorišne umetnosti mogu mogledati novo ostvaranje Omladinske scene.\nPrethodni tekstNeobična prodajna izložba u Dnevnoj psihijatrijskoj bolnici\nSledeći tekstU Vranju održana regionalna konferencija o bezbednosti na internetu


Sindikat RTVIS-a za 3. jun najavio generalni štrajk - INFORMACIJA JE KAPITAL - Capital.ba\n25. maj. 2013. 11:15 Objavljeno u NAJAVE DOGAĐAJA\nSARAJEVO, Sindikat Radio i televizije Istočno Sarajevo /RTVIS/ najavio je za 3. jun generalni štrajk ukoliko do tada ne budu ispunjeni njihovi zahtjevi, među kojima je i isplata, u punom iznosu, četiri plate.\nRadnici RTVIS-a traže isplatu svih naknada za neisplaćeni “topli obrok”, isplatu naknada za prevoz, uplatu doprinosa s ciljem omogućavanja ovjere zdravstvenih knjižica, regres, te novu sistematizaciju radnih mjesta.\nSindikala organizacija RTVIS-a odlučila se na štrajk nakon što je razmotrila cjelokupnu situaciju u ovoj medijskoj kući, koju, ističu, nisu uspjeli riješiti ni nakon više usmenih obećanja direktora.\nOd direktora RTVIS-a Aleksandra Kostovića traži se da što prije, odnosno prije najavljenog štrajka, iznađe rješenje za prevazilaženje nastalih problema da ne bi došlo do obustave rada.\nSindikalna organizacija RTVIS-a upozorila je da će zaposleni, ukoliko do 2. juna ne budu ispunjeni njihovi zahtjevi, stupiti u generalni štrajk koji će trajati do iznalaženja dogovora sa poslodavcem ili do potpunog ispunjavanja njihovih zahtjeva.\n“Ukoliko se ne nađe rješenje, radnici koji stupe u štrajk poštovaće odluku o minimumu procesa rada koji preporučuje poslodavac, a koji je preporučen Zakonom o radu u skladu sa provođenjem štrajka u preduzećima koja su obavezna da poštuju minimum procesa rada”, saopšteno je iz Sindikalne organizacije RTVIS-a.\nOd nadležnih institucija zatraženo je da shvate težak položaj u kome se nalaze radnici RTVIS-a i da pomognu u iznalaženju rješenja za probleme u ovoj medijskoj kući.\nDirektor RTVIS-a Aleksandar Kostović ranije je izjavio da radnicima duguju tri plate, dok “topli obrok” nije isplaćen dvije godine.\n“Najveća dugovanja su za poreze i doprinose, a imamo nešto dugovanja prema dobavljačima, što nije `strašno`”, rekao je Kostović.\nOn je istakao da su urgentni dugovi prema radnicima i Poreskoj upravi.\n“Početkom godine Sindikat RTVIS-a dobio je interventna sredstva od Vlade Republike Srpske, od čega su isplaćene dvije plate“, naveo je Kostović.\nKonstatujući da se RTVIS nalazi u nezavidnoj finansijskoj situaciji, Kostović je ocijenio da bi ona mogla biti uspješno prevladana u saradnji Vlade Republike Srpske i grada Istočno Sarajevo.\nOn je naglasio da zaposleni u RTVIS-u, bez obzira na višemjesečno kašnjenje plate, profesionalno rade.\n“Mi smo javni servis građana Istočnog Sarajeva, i šire, i nismo – kao neki privatni mediji, koji se pri određivanju da li će pratiti neki događaj vode time da li je riječ o korisnicima njihovog servisa ili ne“, dodao je direktor RTVIS-a.\nU slučaju najgoreg scenarija i gašenja RTVIS-a, Kostović je upozorio da ovaj medijski prostor neće preuzeti RT RS ili TV BN, koji se bore za dominaciju, već federalni mediji.\n“Drugi mediji iz Republike Srpske, bilo javni ili privatni, za razliku od nas, nemaju dovoljno prostora da dnevno prave i emituju 3-4 sata programa sa ovog područja”, zaključio je Kostović.\nU RTVIS-u stalno su zaposlena 42 radnika i četiri “pod ugovorom”. Srna\nKljučne riječi: aleksandar kostovic, generalni strajk, plate, radnici, rtvis\nRadnici RTVIS 40. dan u štrajku\nGeneralni štrajk Željeznica FBiH 14. jula\nFBiH: Generalni štrajk upozorenja 27. maja


UEFA presudila: Srbiji pobeda sa 3:0 uz oduzimanje tri boda! - Grocka Info\nNaslovna Vesti Sport UEFA presudila: Srbiji pobeda sa 3:0 uz oduzimanje tri boda!\nUEFA presudila: Srbiji pobeda sa 3:0 uz oduzimanje tri boda!\n1. Utakmica Srbija – Albanija je registrovana službenim rezultatom 3:0 u korist Srbije.\n2. Fudbalskom savezu Srbije, odnosno “A” reprezentaciji Srbije, oduzimaju se tri boda u kvalifikacionom takmičenju za 15. Prvenstvo Evrope koje će 2016. godine biti održano u Francuskoj.\n“Pisano obrazloženje donesenih odluka Kontrolne i disciplinske komisije UEFA biće dostavljeno FS Srbije u narednih pet dana, pa ćemo tada znati na osnovu kojih činjenica su izrečene pomenute kazne. Od dana prijema kompletno obrazloženih odluka, obe strane će imati rok od tri dana da najave žalbu Komisiji za žalbe UEFA. Posle podnošenja najave žalbe, obe strane će imati rok od pet dana da iste dostave nadležnom organu UEFA”, saopštio je FSS.\nPrethodni tekstPojedini potrošači u naselju Leštane sutra bez vode\nSledeći tekstOd sutra počinje dopuna Bus plus kartica


Nemačka – čarobni štapić za Srbiju? | Politika | DW | 13.06.2014\nBeogradski mediji sa dosta optimizma sumiraju rezultate posete premijera Srbije Nemačkoj. Pojedine je taj optimizam čak doveo i do euforičnih naslovnica koje posetu tumače kao potpuni trijumf srpske spoljne politike.\n'Alles fantastisch', navodi dnevnik Informer na naslovnici, dok se dnevnik Kurir odlučio za naslovnu stranu na kojoj stoji 'Danke, Angela', uz naglasak da je reč o istorijskoj poseti.\nPoseta je u svakom slučaju ocenjena ocenjena kao napredak nemačko-srpskih odnosa, ali oprezniji analitičari ipak upozoravaju da će Srbija morati dosta toga da ispuni ukoliko zaista želi da postane pouzdan nemački saveznik. Ostalo je, naravno, nejasno šta je to što Srbija može da ponudi kako bi postala nemački saveznik, i šta je to što bi Nemačkoj bilo zanimljivo u tom savezništvu. Aleksandra Joksimović, direktor Centra sa spoljnu politiku, smatra da je Srbija u potencijalno savezništvo sa Nemačkom već unela nešto je Nemačkoj veoma važno a to je dijalog Beograda sa Prištinom:\n„Nemačka pre svega pokušava da konsoliduje region Zapadnog Balkana, i tom kontekstu se mora pomenuti još jedna neuralgična tačka u regionu a to je pitanje Bosne i Hercegovine. Tu je sada pitanje koliku ulogu Srbija može odigrati na stabilizaciju odnosa u Bosni i Hercegovini. Ali, ono što je evidentno, i što je Nemačka znala da ceni je odlazak Vučića u Sarajevo, jer je on time dao signal da Srbija želi da igra konstruktivnu ulogu u regionu“, kaže Joksimovićeva za DW.\nTo su neke teme na kojima bi moglo da sa temelji to savezništvo Srbije i Nemačke o kojem je govorio srpski premijer tokom posete Berlinu. Do sada su se ovim pitanjima bavile uglavnom SAD, napominje Aleksandra Joksimović, ali je region Zapadnog Balkana izašao iz fokusa njihove spoljne politike. One su tu ulogu prepustile Evropskoj uniji (EU), a Nemačka u tom procesu ima vodeću ulogu.\n„Potražio je savet od Kola, Šredera i Merkelove. Srpski premijer u intervjuu za Bild“, navodi se u samom uvodu intervjua Aleksandra Vučića za najtiražniji nemački tabloid - kojeg prenosimo u celosti. (13.06.2014)\nUskoro test Vučićeve retorike\n„Retorika Aleksandra Vučića u Berlinu je bila odnos velikog i malog. On je kao pionir obećavao da ćemo biti dobri i poslušni, ističe za DW Jelena Milić, direktor Centra za evroatlantske studije. Međutim, ako se pažljivije prouče izjave kancelarke Angele Merkel vidi se da ona pohvalila Srbiju za Kosovo, ali da je sve ostalo: vladavina prava, dobro ekonomsko upravljanje, reforme, stavila u budućnost i u buduće vreme. Mislim da stoga srpskoj javnosti mora biti jasno da je proces evropskih integracija nešto što Srbija mora sama da gura. Dakle, to što Srbija nije dobila mnogo kritika, ne mora da znači da smo uspešni u procesu evropskih integracija. A prvi test svega onoga što je Vučić govorio i obećavao u Berlinu uslediće vrlo brzo tokom najavljene skorašnje posete ruskog šefa diplomatije Sergeja Lavrova Beogradu“, kaže Milićeva.\nPremijer Aleksandar Vučić je i ranije dosta pažnje u svojim izjavama posvećivao odnosima sa Nemačkom, ali Aleksandra Joksimovović upozorava da se to ne sme posmatrati kao neka vrsta čarobnog štapića za Srbiju:\n„Nema čarobnog štapića, čak i kada govorimo o nekom potencijalnom savezništvu sa Nemačkom. Ono što ova poseta pokazuje je poštovanje za ono što je Srbija uradila u protekle dve godine, i ovo sada je još jedan novi medeni mesec koji je Srbija dobila. Ali, isto tako moram da skrenem pažnju da je takvih šansi bilo dosta nakon 2000. godine, i da su sve one brzo prokockane. Otežavajuća okolnost za Srbiju je generalno komplikovanje međunarodnih odnosa; pitanje ukrajinske krize se ako tako mogu da kažem dogodilo u zao čas za Srbiju, ali Nemačka je i pored toga pružila podršku srpskoj Vladi očekujući da će ona u praksi raditi ono što misli i govori“.\nSrpski premijer nema blanko kartu\nImali smo već situacije kada su neka važna politička pitanja pokrivala unutrašnja pitanja u Srbiji, i sagovornici DW kažu da je to i ovog puta slučaj. Nemačka, ali i ostale zapadne zemlje su dosta pažnje i energije usmerile na pitanje Kosova, i rešavanje tamošnje situacije, i da se stoga nije mnogo pažnje obraćalo na neke negativne tendencije na unutrašnjem planu u Srbiji. Aleksandra Joksimović ipak smatra da je reakcija OEBS-a na stanje u medijima pokazala je međunarodna zajednica prešla crtu ignorisanja pojedinih problema. „Mislim da stoga ni srpski premijer nije dobio nikakvu blanko kartu, i mislim da će zapadni partneri itekako obraćati pažnju na reforme na unutrašnjem planu. Zato aktuelna vlada ne bi trebalo da se osloni na ideju da ova vrsta podrške koju dobija iz Nemačke, ili iz nekih drugih zapadnih zemalja, znači da se na unutrašnjem planu neke teme mogu zanemarivati“.\nJelena Milić primećuje da je u Srbiji nakon dolaska Aleksandra Vučića na vlast učvršćen proces 'Putinizacije kao načina vladanja u Srbiji'. To što Zapad nije obraćao pažnju, ili bar o tome nije govorio, deo je zapadnog oportunizma zbog Kosova. Ali, sve ono što se dešava na unutrašnjem planu, i način na koji se srpski premijer odnosi prema medijima, opoziciji, prema institucijama i podeli vlasti, partijska kontrola umesto demokratske kontrole sektora bezbednosti, to se sve negde beleži, i imaće uticaja na proces evropskih integracija Srbije, smatra Jelena Milić.\nTrajni link https://p.dw.com/p/1CHwA


Uštedi 50% jer reciklaža vredi\nSekopak i Persil nagrađuju ekološki svesne potrošačeKako bi zajedno sa svojim najvernijim kupcima, doprineli očuvanju našeg okruženja i napravili od njega bolje mesto za život, Henkel sa brednom Persil se pridružio zajedničkoj akciji Sekopaka, operatera upravljanja ambalažnim...\nKompanije Tetra Pak i Sekopak u saradnji sa komunalnim preduzećem ASA organizovali su edukativnu kampanju “Reciklirajmo zajedno”. Kampanja je organizovana na teritoriji opština koje pokriva komunalno preduzeće ASA, Batočini, Rači, Lapovu, Kikindi, Tutinu, Žagubici, Žabarima,...\n"Vašu ambalažu u reciklažu"\nUoči Dana planete Zemlje, preduzeće za reciklažu plastike Greentech iz Novog Sada i kompanija Sekopak organizovali su gostovanje edukativne ekološke predstave „Prljavo ili čisto - nije isto“ u Kuli, Vrbasu i Bačkoj Palanci. Krajem 2015. godine u saradnji sa javnim komunalnim preduzećima...\nSekopak je dana 16.04.2016, kao i prethodnih godina podržao Beogradski maraton i zajedno sa Coca-Colom učestvovao u trci zadovoljstva. Trka zadovoljstva je okupila veliki broj građana svih generacija koji su dobro poznatom trasom prošetali ili istrčali pet kilometara i zajedno omogućili da...\nSekopak sertifikati za Grand prom i Soko Štark\nSekopak je danas uručio CO₂ sertifikat članicama Atlantic Grupe - Grand Prom i Soko Štark - za učinak u smanjenju emisije CO₂ u atmosferi, a na osnovu plasiranih i recikliranih količina ambalažnog otpada u 2014. godini. Osnov društveno odgovornog delovanja svake kompanije je činjenica...


Biciklistički karavan “Pogled sa bedema” stigao u Novi Pazar - IndeksOnline.rs\nNaslovna srbija Novi Pazar Biciklistički karavan “Pogled sa bedema” stigao u Novi Pazar\nČlanovi Udruženja “Bike club Austria”danas su, nakon pet dana vožnje, svojim biciklima u pratnji mladih biciklista biciklističkih klubova Novi Pazar i Trnava, kao i biciklističkih veterana, pristigli pred zgradu Gradske uprave Novi Pazar gdje im je priredjen izvanredan doček u znak zahvalnosti grada Novog Pazara I Sportskog saveza za ovu njhihovu ideju i podvig koji su ostvarili.\nU karavanu je bilo petnest biciklista iz Sandžaka i Bosne i Hercegovine koji su imali nekoliko ljudi kao logistiku tokom 900 i nešto više kilometara dugoj puta od glavnog grada Austrije Beča do Novog Pazara.\nPrigodnim riječima i riječima dobrodošlice učesnike biciklističkog maratona “pogled sa bedema” pozdravio je gradonačelnik Novog Pazara Nihad Biševac koji je upriličio nakon toga prijem za ovu sjajnu ekipu koja je uspijela da realizuje ovu sjajnu ideju.U znak zahvalnosti a u želji da se sjećaju ovog dana gradonačelnik NijHad Biševac uručio je pehar predsjedniku Udruženja “Bike club Austria”.\nOvi sjajni ljudi takodje nisu došli praznih ruku nego su darovali tri bicikla za tri novopazarska mališana.Legenda novopazarskog biciklizma Hazbija Hukić je uručio jedno priznanje bivšem članu biciklističkog kluba Novi Pazar Harisu Bihorcu koji je takodje učesnik ovog biciklističkog karavana “Pogled sa bedema”.\nPrethodni tekstNastavak saradnje sa EU kroz rojekte za bolji život građana\nSledeći tekstSPORT U POLICIJI! Đurović i Beganović najbolje gađali metu


Željko Veselinović protiv dnevnog lista Informer - Savet za štampu\nŽeljko Veselinović protiv dnevnog lista Informer\nNa osnovu članova 19. i 21. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Stojan Marković, Vlado Mareš, Ljiljana Smajlović, Vera Barišić – Popović, Vera Didanović, Petar Jeremić, Dragan Đorđević i Vukašin Obradović, na sednici održanoj 26.7.2018. godine, jednoglasno donosi\nTekstom “Đilasov sindikalac hvali Tačija! Veselinović oduševljen izjavama šiptarskog zločinca!” , objavljenim 30. marta 2018. godine u onlajn izdanju, dnevni list “Informer” nije prekršio odredbe Kodeksa novinara Srbije.\nŽeljko Veselinović, odbornik u Skupštini grada Beograda, podneo je žalbu Savetu za štampu verujući da je “Informer” prekršio više tačaka Kodeksa novinara Srbije iz poglavlja Istinitost izveštavanja, Odgovornost novinara i Novinarska pažnja, time što je pogrešno interpretirao kratak komentar koji je Veselinović objavio na svom tviter nalogu. U žalbi je naveo da se samo saglasio sa Tačijevom izjavom da “Vučićevo ponašanje liči na ponašanje lidera Severne Koreje”, što ne znači da ceni, uvažava i poštuje Tačija, Dodao je i da je novinar “Informera” imao obavezu da ga kontaktira i zatraži objašnjenje za tvit, kao i da je očigledno da je uređivačka politika lista “usmerena na iznošenje neistina, uvreda i kleveta” o njemu.\nRedakcija lista “Informer” nije odgovorila na žalbu.\nČlanovi Komisije za žalbe ocenili su da “Informer” u ovom slučaju nije prekršio odredbe Kodeksa novinara Srbije. List je verno preneo Veselinovićev komentar, tako da nema nikakve dileme šta je on zaista napisao, pa time ni prekršaja odredbi koje se odnose na istinitost izveštavanja. Ono što je objavljeno može se, po mišljenju Komisije, shvatiti na različite načine, a list ima pravo da iznese svoju ocenu o onome što je napisano. Podnosilac žalbe je morao da zna da bi ovakvo javno obraćanje moglo da izazove različite, pa i negativne komentare. Takođe, Komisija je zaključila da ne predstavlja prekršaj Kodeksa ni to što “Informer” od Veselinovića nije zatražio da dodatno objasni svoju izjavu.


Plaće radnika u građevinarstvu u RS-u za svega 31, 43 posto potrošačke korpe – Biznis.ba\nPlaće radnika u građevinarstvu u RS-u za svega 31, 43 posto potrošačke korpe\nobjavljeno 26. nov 2018. u 12:47\nNajviše prosječne neto zarade u proteklom mjesecu isplaćene su u oblasti finansijske djelatnosti i osiguranja 1.359 KM i bile su manje za 4,36 posto u odnosu na septembarsku plaću, a najniže u oblasti turizma i ugostiteljstva, 594 KM.\nIz Sindikata RS-a napominju da su niske zarade primili radnici u administrativnim i pomoćnim uslužnim djelatnostima i građevinarstvu i to od 609 KM, kao i zaposleni u oblasti umjetnosti zabave i rekreacije, čija je plaća 620 KM.\nProsječna isplaćena oktobarska neto zarada radnika u trgovini bila je 672 KM, u djelatnosti saobraćaja i skladištenja 680 KM, te u oblasti poslovanja nekretninama 693 KM.\n– Navedene prosječne plaće pokrivale su troškove sindikalne potrošačke korpe od 31,43 do 36,67 posto – upozoravaju sindikalci.\nUkupne potrošačke cijene u oktobru u odnosu na septembar 2018. godine, zbog prelaska sa ljetnjeg na zimski režim obračuna cijene električne energije, povećane su za 1,3 posto.\nPodaci sindikata pokazuju da su porodice u tom bh. entitetu najviše novca trošile za nabavku prehrane 691,15КM, za stanovanje i komunalne usluge 582,65 КM, te za tekuće održavanje domaćinstva 105,20 КM. Odjeća i obuća koštala je 138,55КM, higijena i njega zdravlja 89,70 КM, prevoz 200,23 КM, te obrazovanje i kultura 82,38 КM.\n– Iz navedenih podataka jasno je da je u RS potrebno što prije potpisati Opći i granske kolektivne ugovore, te povećati plaće i poboljšati životnog standarda svim radnicima – navode iz Saveza sindikata RS-a.


Buduće nade Crvene zvezde na pripremama u Gradu sunca - Trebinje omiljena destinacija | Trebinje Live\nU Gradu sunca kod Trebinja na pripremama se nalazi oko 80 mladih fudbalera FK "Crvena zvezda". Tri generacije - pioniri, mlađi pioniri i pjetlići već nekoliko dana koriste terene ovog kompleksa i igraju prijateljske utakmice sa svojim vršnjacima iz Trebinja, Bileće, Podgorice.\nMeđu dječacima većina je iz Beograda, ali ih ima i iz drugih gradova Srbije, a dvojica su i iz Republike Srpske.\nPrema riječima kondicionog trenera Saše Vasića, po prvi put su u Trebinju i Gradu sunca i sve im je po mjeri.\n"Trava je savršena, hotel prelijep, hrana odlična i dječaci su prezadovoljni. Ono što smo tražili to smo i dobili i sve imamo na jednom mjestu. Pravimo nove talente koji će za koju godinu da igraju i u prvom timu 'crveno-bijelih'. Iskreno se nadam da ćemo i dogodine ponovo da dođemo", rekao je Vasić.\nOvo je još jedan dokaz da Grad sunca i Trebinje mogu da ugoste fudbalske klubove u zimskom dijelu sezone, a sjetimo se samo nekih koji su do sada bili: ŽFK "Crvena zvezda", FK "Posušje", FK "Borac", FK "Radnik", FK "Tomislav", FK "Sloboda"...\nTagovi: Drustvo Fudbal Grad sunca Crvena zvezda


Poslanici traže da kraljica Elizabetu smanji troškove\nPoslanici britanskog parlamenta zatražili su danas od kraljevske porodice i kraljice Elizabete Druge da smanje troškove i da se ozbiljno počne da rešava pitanja\nmnoštvo zakasnelih radova na kraljevskom imanju.\nPrema izveštaju britanskog Komiteta za javne troškove, finansijski rezerve kraljice su smanjene na rekodno niskih milion funti (1,2 miliona evra), pošto je kraljevska kuća imala deficit od 2,3 miliona funti 2012. i 2013. godine, što je procenjeno kao veoma mala cifra.\nPredsedavajuća odborom Margaret Hodž je rekla da "postoji prostor da\nkraljevska kuća napravi više prihoda i smanji svoje troškove"\nMargaret Hodž je rekla da su velike sume novca neophodne za održavanje "nasleđa od nacionalnog značaja" kao što je mauzolej Viktorije i Alberta u Londonu, koji čeka više od 18 godina da bude renoviran.\nRadovi su takođe potrebni na Bakingemskoj palati, jer jedan od krovova prokišnjava, dok su neki bojleri stari više od 60 godina, a u palata ima i puno azbesta, navodi se u izveštaju Odbora i dodaje da i u dvorcu Vindsor treba menjati deo krova i vodovodne cevi.\n"Kraljevska porodica treba ozbiljno da se pozabavi planovima kako će obaviti zaostale radove na održavanju", ocenila je Margaret Hodž.\n"Jedan od poslednjih radova održavanja je bila zamena dela olovnog krova kraljevske biblioteke Vindsora kao i obnova podruma Bakingemske palate", dodao je portparol.


TV Bečej • Redakcija TV Bečej • 26. jul 2021. • 14:46 •\nPecaroški maraton na obali Tise u Bačkom Petrovom Selu, koji je trajao 24 sata, okupio je 33 ribolovačke ekipe.\nDomaćin i organizator ovog tradicionalnog devetogodišnjeg nadmetanja je Udruženje sportskih ribolovaca „Kečiga“ iz Bačkog Petrovog Sela, koje se i ovoga puta potrudilo da pre svega takmičarima obezbedi adekvatne uslove za pecanje i boravak na obali Tise.\nNajbolji ulov na pecaroškom maratonu imali su Atila Nađ i Šandor Balaša iz Bačkog Petrovog Sela. Oni su sa 24 sata upecali 11.155 grama ribe.\nNa drugom mestu su završili domaćini iz „Kečige“, Šandor Siveli i Atila Šoltiš sa ulovom od 5.225 grama.\nOtac i sin, Branislav i Nikola Jeftić iz Jagodine osvojili su treće mesto na maratonu, upecavši 4.855 grama ribe. Zanimljivo je to što je Nikola prekinuo porodično letovanje i sa hrvatskog primorja došao u Bačko Petrovo Selo, kako bi sa ocem uzeo učešće na takmičenju koje svake godine posećuju.\nOvo je inače četvrti ribolovački događaj čiju organizaciju potpisuje „Kečiga“. Na ovom istom mestu, krajem avgusta ili početkom septembra biće održano i takmičenje u dubinskom pecanju za članove tog udruženja.


Montenegro airlines, aviokompanija, Crna Gora, avioni - Aerogaga\nAvio karte za Tivat i Podgoricu. Cene avio karata sa uračunatim prtljagom do 23kg i ručnim od 7kg iz Beograda za Podgoricu se kreću od 99 evra, a za i Tivat već od 109 evra. Kliknite na naziv grada, unesite željene datume putovanja, broj putnika i rezervišite kartu. avio-karte-beograd-tivat ...\nPodgorica avionske karte cena 6 - Aerogaga\nCene karata na relaciji Podgorica - Beograd su najpovoljnije preko kompanijea Air Serbia i Montenegro airlines. Rezervišite svoj let na broj 0800/085085 6.\nAir Serbia cene karata za Crnu Goru - Aerogaga\nODGOVOR. Cene karata za Crnu Goru, odnosno karte na relaciji Beograd Podgorica preko kompanije Air Serbia iznose 99€ sa uključenim svim taksama. Da online rezervišete let koji vam najviše odgovara kliknite na link Beograd Podgorica. Avio karte možete rezervisati i pozivom na brojeve (od ponedeljka do petka u ...\nAvio kampanija MONTENEGRO AIRLINES - NA 6 ... - Jeftine avio karte\nBeograd - Tivat - Beograd promo cena od 119 eur. Beograd - Podgorica - Beograd promo cena od 119eur. Tivat - Beograd - Tivat promo cena od 119 eur. Podgorica - Beograd - Podgorica promo cena od 119 eur. Dozvoljena kilaža u bagažu: 1 komad do 23kg. Broj mesta je ograničen. U cenu su uključene sve taxe.\nBilo da su Vam potrebne avionske karte iz bilo koje zemlje svijeta do druge željene destinacije, ili 'pak za let iz Podgorice ili let iz Tivta prema Evropskim gradovima i drugim mediteranskim destinacijama za ljetovanje, Guliver će biti Vaš posrednik za pronalaženje i kupovinu povoljnih avio karata! Naravno tu smo i za ...


Srbija pristala da se cena Južnog toka poveća za čak 700 miliona evra | Insajder\nPrema istraživanju Insajdera cena deonice gasovoda Južni tok kroz Srbiju porasla je za čak 700 miliona evra od najave projekta do potpisivanja ugovora sa izvođačem. Gasovod dugačak 400 kilometara bio bi plaćen čak 2, 1 milijardu evra da ruska strana krajem 2014 nije odustala od projekta. Javnosti nikada nije do kraja objašnjeno kako je moguće da se cena ovoliko poveća.\nPrvobitna cena izgradnje deonice Južnog toka kroz Srbiju procenjivana je na 1.4 milijarde evra. Do kraja 2013. godine, cena je prvo povećana na 1.7, pa na 1.9 milijardi evra.\nKonačno sredinom 2014. samo nekoliko meseci pre obustave projekta Južni tok, ruska firma Centragaz potpisala je ugovor da deonicu u Srbiji izgradi za 2,1 milijardu evra, tj za 700 miliona više nego što je inicijalno bilo najavljeno.\nDirektor javnog preduzeća Srbijagas, koja je manjinski vlasnik firme u Švajcarskoj, Dušan Bajatović, povećanje cene Južnog toka objašnjavao je povećanjem cene čelika.\nMeđutim, čelik je berzanska roba kojoj se cene menjaju iz dana u dan. Kako je pokazalo istraživanje Insajdera cena čelika je padala dok je cena Južnog toka rasla.\nNaime, od usvajanja investicione odluke, u oktobru 2012. kada je Bajatović prvi put rekao da će Južni tok koštati 1.7 milijardi evra do momenta izdavanja građevinske dozvole, u novembru 2013, kada je rekao da je cena zbog čelika povećana na 1.9 milijardi evra, cena čelika na London Metal Exchange, najvećoj berzi metala na svetu, pala je sa oko 350 na oko 250 dolara po toni.\nKonačno, kako se može videti u finansijskom izveštaju preduzeća Južni tok u Srbiji polovinom 2014. glavna firma za izgradnju srpske deonice Južnog toka, South Stream Serbia sa adresom u Švajcarskoj, potpisala je ugovor sa ruskim Centrgazom kao glavnim izvođačem radova, a vrednost ugovora iznosi čak 2,1 milijardu evra.\nPodsetimo, Energetskim sporazumom između Rusije i Srbije iz 2008. godine predviđeno je da kroz Srbiju prolazi gasovod Južni tok, koji je ruskim gasom trebalo da snabdeva evropske zemlje.\nPre odustajanja ruske strane izgradnje od Južnog toka krajem 2014. godine, Srbija je samo za pripremne poslove preko Javnog preduzeća Srbijagas uložila 30 miliona evra.\nPlan je bio da se kroz Srbiju gradi gasovod dugačak oko 400 kilometara. Predstavnici vlasti najavljivali su da će godišnji prihod od tranzitnih taksi kada se izgradi Južni tok biti čak od 200 do 500 miliona evra za Srbiju, a da će gradnja gasovoda pokrenuti domaća preduzeća.


Pobjednik OŠ „Petar Petrović NJegoš“ iz Maslovare | Palelive.com\nPočetna Novosti Aktuelnosti Pobjednik OŠ „Petar Petrović NJegoš“ iz Maslovare\nPobjednik OŠ „Petar Petrović NJegoš“ iz Maslovare\nUčenici Osnovne škole /OŠ/ „Petar Petrović NJegoš“ iz Maslovare, opština Kotor-Varoš, pobjednici su 14 republičkog kviz takmičenja o poznavanju Pokreta Crvenog krsta za učenike osnovnih škola koje je danas održano na Palama.\nDrugo mjesto osvojila je ekipa OŠ „Jovan Dučić“ iz Istočne Ilidže, a treće mjesto učenici OŠ „Desanka Maksimović“ iz Prijedora.\nKoordinator za rad sa podmlatkom i omladinom u Crvenom krstu Republike Srpske Veselinka Trobok istakla je da je na današnjem takmičenju učestvovalo devet ekipa iz cijele Srpske koje su pobijedile na školskim, opštinskim i regionalnim takmičenjima.\nTrobokova je istakla da Crveni krst Srpske već 14 godina organizuje ova takmičenja za mlade, a cilj je da što se više mladih upozna o ovoj organizaciji, da se uključe u njen rad i postanu volonteri.\n„Naša organizacija počiva na volonterizmu i nijedna aktivnost u Crvenom krstu ne može da se zamisli bez volontera. Najveći broj volontera imamo među školskom omladinom“, naglasila je ona.\nTrobokova je istakla da je prva nagrada boravak u Kumboru 10 dana za pobjedničku ekipu, što je organizovano posredstvom Fonda dječije zaštite Republike Srpske.\nOna je naglasila da Crveni krst Republike Srpske trenutno priprema ekipe za takmičenje iz prve pomoći na nivou BiH, koje će biti održano 29. novembra.\nČlan pobjedničke ekipe Goran Kršić istakao je da je njegova ekipa pobijedila na opštinskom i regionalnom takmičenju i da su se dugo pripremali za republičko kviz takmičenje.\nKršić je naglasio da je već tri godine član Crvenog krsta, ističući da mladi u njegovom mjestu nisu dovoljno zainteresovani za rad u ovoj organizaciji.\nOn je naglasio da je najvažnije da mladi kada navrše 18 godina daju krv, da nauče da daju prvu pomoć i da se čuvaju mina.\nPrethodni članakApel vozačima da poštuju saobraćajne propise\nNaredni članakBorički krompir: Zaštićena robna marka


Djukić Dejanović: Nova vlast u Beogradu, koju bi činilo 56 odbornika SNS i SPS, imala bi legitimitet - Radio Sto Plus\nDjukić Dejanović: Nova vlast u Beogradu, koju bi činilo 56 odbornika SNS i SPS, imala bi legitimitet\nPotpredsednica Socijalističke partije Srbije (SPS) Slavica Djukić Dejanović izjavila je danas da bi nova gradska vlast u Beogradu, koju bi činilo 56 odbornika iz Srpske napredne stranke (SNS) i SPS-a imala legitimitet da vodi glavni grad.\nDjukić Dejanović je agenciji Beta kazala da bi one stranke koje su dobile najveći broj glasova u Beogradu trebalo da odluče da li je potrebno da se ide na prevremene izbore kako bi se legitimitet pojačao.\n„Ne vidim da nema legitimiteta, ali razumem potrebu da legitimitet bude pojačan na narednim prevremenim izborima“, rekla je potpredsednica SPS-a.\nPredsednik Srbije i SNS-a Aleksandar Vučić izjavio je u nedelju uveče da ukoliko najveća opoziciona lista bude želela prevremene gradske izbore u Beogradu, da su oni spremni za ponavljanje.\n„Mi smatramo da je logično da ima neka pauza od šest meseci, ali ako budu insistirali, mi nemamo problem ni ranije da idemo na izbore“, rekao je Vučić.\nKazao je da će to biti njegov predlog predsedništvu i glavnom odboru SNS-a.\nVučić je dodao da je predsedniku Stranke slobode i pravde (SSP) Draganu Djilasu rekao da opozicija razmisli kada želi izbore i da predloži.\n„Djilas smatra da je pitanje legitimiteta u Beogradu sporno, ja ne, ali je pitanje izazova veliko i važno. Ako postavite pitanje legitimnosti nekoga na vlasti, to je važno pitanje“, kazao je Vučić.


STRAŠNO! Preko 200 kubika smeća ponovo na Potpećkom jezeru: Na hiljade plastičnih flaša i drugog otpada pluta vodenom površinom (FOTO)\nOvo je već treći put da se uklanja otpad sa plutajuće lančanice na Potpećkom jezeru na teritoriji novovaroške opštine\nJedna od najrizičnijih ekoloških tački u Srbiji ponovo je puna smeća.\nKod Potpećkog jezera ispod Železničke stanice u Bistrici nataložilo se preko 200 kubika otapada, a u čišćenje su krenuli pribojski ekolozi. Ovo je već treći put da se uklanja otpad sa plutajuće lančanice na Potpećkom jezeru na teritoriji novovaroške opštine.\n- Poslednji put otpad se čistio polovinom marta da bi se za nepunih mesec i po dana nataložila duplo veća količina. U prošloj akciji uklonili smo 120 kubika smeća, sada ga ima duplo više. Trebaće nam sigurno nekoliko dana da sve uklonimo iz vode, rekao je za RINU Siniša Laković ispred Eko udruženja “Jastreb”.\nRaspisan tender za opremanje Ribarskog naselja: U planu izgradnja bazena, letnje bašte i nove kuhinje\nNajavljeno uređenje Ribarskog naselja: Biser polimskog kraja ponovo će zablistati punim sjajem\nOtkriveno ko je muškarac čije je telo pronađeno u Potpećkom jezeru: Nestao još u januaru\nPotpećko jezero Ekologija zagađivanje okoline Srbija


Pravila korišćenja • Moj KVADRAT Nekretnine Srbija\nBeograd, Palilula, Karaburma, Stevana Hristića\nBeograd, Čukarica, Bele vode, Vodovodska\nSajt www.mojkvadrat.rs omogućava korišćenje usluga i sadržaja portala na koji se primenjuju Pravila i uslovi korišćenja ovog portala.\nKorisnici usluga portala Moj kvadrat postavljaju oglase, poruke, komentare, fotografije i druge materijale (u daljem tekstu: sadržaj). Svi korisnici portala imaju obavezu da obezbede tačnost i istinitost podataka koje objavljuju na portalu. Celokupan sadržaj koji je objavljen na ovaj način predstavlja odgovornost osobe ili pravnog lica koje je taj sadržaj postavio, što znači da je korisnik u potpunosti odgovoran za sav sadržaj koji objavi, pošalje ili na drugi način učini dostupnim putem internet stranica. Korisnik sajta postavlja fotografiju za koju garantuje da predstavlja njegovo autorsko delo. Ukoliko je korisnik prekršio autorsko pravo trećeg lica snosi odgovornost za postavljanje spornog sadržaja i dužan je da pruži pravnu zaštitu portalu „Moj kvadrat“, kao i da nadoknadi eventualnu materijalnu štetu.\nWebsite „Moj kvadrat“ ne garantuje za tačnost, istinitost, potpunost i verodostojnost oglasne poruke.\n„Moj kvadrat“ zadržava pravo da ukloni sa sajta sve oglase koje imaju uvredljiv i nemoralan sadržaj za ostale korisnike ili klijente ili na bilo koji drugi način nisu u skladu sa zakonom, koji predstavljaju kršenje nekog autorskog ili srodnog prava. Strogo je zabranjeno objavljivanje i razmena informacija za koje korisnik zna ili pretpostavlja da su neistinite, a čije bi korišćenje moglo da nanese štetu trećim licima.\nNosilac autorskih prava na portalu Moj kvadrat je RDP B92 A.D. Autorska prava odnose se na sadržaj, tekst, slike, grafičke i druge prikaze i baze podataka koje su kreirali zaposleni, te neovlašćeno korišćenje, kopiranje, reprodukovanje, objavljivanje i preuzimanje bilo kog dela portala se smatra kršenjem autorskih prava B92.\nPostavljanjem sadržaja na portal „Moj kvadrat“ korisnik je saglasan da podaci i informacije koji su objavljeni budu dostupni na uvid svima koji su za iste zainteresovani, u skladu sa ovim Pravilima i uslovima korišćenja. Podaci o korisnicima iz procesa registracije, kao i ostali podaci neće biti dostupni trećoj strani u skladu sa poštovanjem načela privatnosti, osim u slučaju grubog kršenja pravila i nezakonitih aktivnosti korisnika.\nMoj kvadrat zadrzava pravo da u daljem korišćenju sadržaja portala onemogući korisnike koji krše Pravila korišćenja, na bilo koji način ometaju rad portala, vređaju prava drugih korisnika, zloupotrebljavaju objavljene podatke naročito u smislu neovlašćenog preuzimanja sadržaja objavljenog na portalu, pokušavaju da uspostave neovlašćen pristup zaštićenim delovima portala ili iniciraju aktivnost koja utiče na kvalitet ili remeti funkcionalnost usluga. Pored zabrane daljeg korišćenja sadržaja, od isključenog korisnika se može zahtevati naknada štete.\nPortal „Moj kvadrat“ ne snosi odgovornost za nepravilno korišćenje sajtova i informacija do kojih se došlo pomoću linkova ili reklama na sajtu, niti za eventualnu štetu koja nastane po tom osnovu.\nPrilikom pristupanja sajtu www.mojkvadrat.rs korisnik prihvata sva pravila i uslove korišćenja, kao i relevantne zakonske propise. Portal „Moj kvadrat“ zadržava pravo da uslove korišćenja promeni bez najave i u bilo koje vreme. Promene stupaju na snagu trenutkom objave na portalu.


Vesti online / Vesti / Srbija / Tači pozvao SAD da se uključe u dijalog\nNakon berlinskog samita, koji su inicirali nemačka kancelarka i francuski predsednik, Angela Merkel i Emanuel Makron, Tači kaže da se pokazalo da oni koji žele da organizuju skupove na tu temu "nemaju pojma, a ni viziju".\nOd narednog sastanka u Parizu, 1. jula, Tači očekuje da će biti bolje pripremljen.\n- Pozivam SAD da se uključe jer ne može biti dijaloga i pregovora sa Srbijom bez učešća SAD. Važno je da su SAD spremne da organizuju takve sastanke i u SAD. Ponavljam da je pismo američkog predsednika, okvir a sadržaj vodič za sporazum između Kosova i Srbije. Drugi žele da organizuju takve sastanke, ali nemaju nikakvu ideju ili viziju - rekao je Tači, prenela prištinska Gazeta Blic.\nZa berlinski samit, Tači kaže da je bio rutinski skup sa 10 govornika, podsetivši da je Priština jasno stavila do znanja da Srbija treba da prizna kosovsku nezavisnost.\nGovoreći o pitanju vizne liberalizacije, Tači je rekao da je to pitanje, koje je postavila Priština, bilo veoma frustrirajuće.


Milorad Ulemek odbio da prisustvuje trećestepenom postupku za atentat na premijera Zorana Đinđića, Zvezdan Jovanović ostao u sudnici\nMilorad Ulemek Legija, bivši komandant Jedinice za specijalne operacije, odbio je juče da prisustvuje trećestepenom zasedanju suda, povodom žalbi na presudu kojom je njemu i optuženom Zvezdanu Jovanoviću izrečena kazna od po 40 godina zatvora zbog ubistva premijera Zorana Đinđića.\n„Ne želim da prisustvujem suđenju, >> Pročitaj celu vest na sajtu Politika << jer mislim da je ovo farsa. Smatram da se vi ovde nećete mnogo pitati”, rekao je Ulemek pred sedmočlanim većem Vrhovnog suda kojem predsedava sudija Bata Cvetković. I pored upozorenja sudije da je u njegovom interesu da ostane u sudnici, Ulemek je insistirao da mu sud odobri da ne prisustvuje suđenju.\nSud je uslišio Ulemekov zahtev i dozvolio mu da napusti sudnicu beogradskog Okružnog zatvora, a na klupi za optužene ostao je da sedi sam Zvezdan Jovanović.\nSudija Cvetković počeo je juče da pred većem predstavlja navode iz obrazloženja prvostepene i drugostepene presude. Sudija je izvestio veće o svim dokazima na koje se sud u ranijim postupcima pozvao, kada je utvrdio da je Milorad Ulemek organizovao ubistvo Đinđića, a da je Zvezdan Jovanović bio neposredni atentator, koji je sa dva hica ubio premijera i ranio telohranitelja Milana Veruovića.\nPosle izveštavanja o već izrečenim presudama, sudija Cvetković predstaviće žalbe Ulemeka i Jovanovića. Ova dvojica optuženih, jedini od ukupno 12 osuđenih za atentat na Đinđića, imali su pravo na trećestepeni postupak, zato što su im izrečene maksimalne zatvorske kazne.\nPlanirano je da sednica Vrhovnog suda traje pet radnih dana, odnosno do utorka, 8. septembra. Kada sudija Cvetković završi svoje izlaganje, reč će dobiti branioci Ulemeka i Jovanovića, advokati Slobodan Milivojević i Nenad Vukasović. Na kraju će i optuženi imati priliku da se obrate sudskom veću, ali nije izvesno da li će se Ulemek pojaviti u sudnici do kraja zasedanja. Veće će zatim na zatvorenoj sednici doneti konačnu odluku koja će biti pravnosnažna. Ulemek i Jovanović imaće posle ovog postupka pravo samo na takozvane vanredne pravne lekove.\nJučerašnjem suđenju prisustvovale su majka i supruga Milorada Ulemeka, kao i obezbeđenje. Kada je Legija izveden iz boksa za optužene, njih dve i desetak osoba iz publike napustili su sudnicu.


Crna Gora: borba protiv nasilja u porodici mora postati prioritet / Crna Gora / zone / home page - Osservatorio Balcani e Caucaso Transeuropa\nCrnogorska Nvo SOS Nikšić\nObim i raširenost nasilja u porodici u Crnoj Gori nepoznanica zbog nedostatka organiziranog sakupljanja podataka, kombinovan sa malim brojem analitičkih studija i istraživanja, što čini nemogućim razumijevanja pravih dimenzija ovog fenomena.\nJedno od malo postojećih istraživanja sprovela je organizacija “SOS Nikšić” u 2010. godini, i pokazalo je da sve uključene institucije nisu dostavile potrebne podatke ili nisu iskoristile metode sakupljanja statistika koje omogućavaju punu uporedbu i sakupljanje potrebnih podataka.\nStatistički podaci MONSTAT-a, nacionalne statističke institucije, pokazuju da žene čine jednu trećinu žrtava u svim krivičnim djelima, 75% od svih žrtava u slučajevima nasilja u porodici, i čak 95% svih žrtava seksualnog nasilja.\nU 2010. godini, crnogorska policija je primila 385 prijava nasilja u porodici, a u 79.6% svih slučajeva, žrtve su bile žene. Muškarci se javljaju kao počinioci nasilja u 94% svih slučajeva, a 31% njih je i prethodno bilo prijavljivano za slična dijela.\n“Crna Gora je još uvijek visoko tradicionalna zajednica i ključni uzrok nasilja u porodici se nalazi u patrijarhalnom modelu porodičnih odnosa u kojem je nasilje prihvatljiv način disciplinovanja članova porodice. Postoji visok prag tolerancije na nasilno ponašanje. Najčešće su počinioci nasilja bračni/vanbračni partneri i očevi”, potvrđuju predstavnice SOS Nikšić, organizacije koja od 1998. godine osigurava podršku ženama žrtvama nasilja u porodici, a od 2009. godine vodi i svoje sklonište.\nPrema predstavnicama SOS Nikšić, Crnogorci pokazuju tendenciju da minimiziraju problem i da krivicu prebace na žrtve, smatrajući ih odgovornima za nasilje.\nIz gore pomenutog istraživanja vidi se da jedan od tri građana vjeruje da je pitanje nasilja u porodici privatna stvar dok svaki peti građanin/građanka vjeruje da odgovornost leži na žrtvama.\n“Tranzicijski period koji je doveo do smanjenja ekonomske i socijalne sigurnosti stanovništva u kombinaciji sa ratnim dešavanjima je pojačao agresiju i nasilničke sklonosti muškaraca. Na pojavu nasilja u porodici takođe utiče i ponavljanje naučenih modela ponašanja pri čemu djeca ponavljaju ponašanje roditelja koji je bio nasilnik i/ili žrtva”, kažu iz SOS Nikšić.\nDobri ali neprimjenjeni zakoni\nZakonodavstvo i regulativa o nasilju u porodici su, ustvari, vrlo dobrog kvaliteta. Promjene Krivičnog zakona iz 2002. godine promovisale su nasilje u porodici na listu krivičnih djela. Prošle godine je Crna Gora usvojila Zakon o prevenciji nasilja u porodici, vrlo sličan postojećim zakonima u drugim zemljama u regionu. Konačno, ove godine je Skupština Crne Gore usvojila i Strategiju za prevenciju nasilja u porodici.\nIpak, iz SOS Nikšić potcrtavaju da se inače zadovoljavajući i potencijalno kompetentni zakonski okvir ne primjenjuje na pravilan način.\nNadležna ministarstva (Ministarstvo rada i socijalne politike, Ministarstvo unutrašnjih poslova i Ministarstvo zdravlja) još nisu usvojila potrebne podzakonske akte što rezultira sporoj primjeni zakona, a naročito se to odnosi na ključe akte koji pokrivaju restriktivne mjere koje se izriču protiv počinilaca i zaštitne mjere za žrtve”, kažu iz SOS Nikšić, dodajući da su presude u slučajevima nasilja u porodici još uvijek preblage. Prema predstavnicama organizacije, drugi problem leži u činjenici da institucije nadležne za primjenu zakona posjeduju ograničena ovlaštenja, kapacitete i resurse.\nSistem za zaštitu žena je naročito slab u zaštiti najranjivijih društvenih grupacija. Na primjer, Romkinje se još uvijek suočavaju sa etničkim predrasudama, a manje su informirane o svojim pravima. Druge kategorije, kao što su izbjeglice i raseljene osobe stradaju zbog slabijih porodičnih i društvenih veza, što doprinosi tome da je manje vjerovatno da će dobiti pravu podršku.\n“Država nasilje u porodici ne posmatra kao problem koji treba prioritetno rješavati. Dosadašnji napori su uglavnom bili usmjereni na uspostavljanje legistlative koja je usklađena sa međunarodnim standardima jer je strateški interes države uključivanje u euroatlanske integracije”, kažu u SOS Nikšić.\nOrganizacije građanskog društva identifikovale su još jedan problem. Prema njima, centri za socijalni rad, tužilaštva i pravosuđe nisu u dovoljnoj mjeri ujedinjeni u jedan koherentan sistem; nije jasno ko će se baviti čime u različnim fazama procedure.\nPrema SOS Nikšić, saradnja između institucija nije na potrebnom nivou. U zadnjih nekoliko godina, najbolju su saradnju imali sa nikšićkom policijom, a najviše poteškoća zabilježeno je u saradnji sa centrom za socijalni rad, koji izgleda da je najslabija karika u sistemu zaštite za žene žrtve nasilja u porodici. Skloništa, socijalna pomoć žrtvama, njihova integracija u društvo su zadaci koji spadaju u red nadležnosti socijalnih službi.\nOsim SOS Nikšić, u Crnoj Gori se za prava žrtava nasilja u porodici bavi i Sigurna Ženska Kuća iz Podgorice, koja vodi sklonište za žrtve u glavnom gradu države. Ipak, postoji potreba za bar još jednim skloništem u Sjevernoj Crnoj Gori. Do sada je uspostavljanje i vođenje skloništa bilo finansirano od strane međunarodnih organizacija. Ipak, u maju ove godine je Premijer Crne Gore javno izrazio spremnost da radi na osiguranju garantirane budžetske podrške za sva skloništa za žene i djecu žrtve nasilja u porodici.\nSOS prima oko 100 poziva za pomoć godišne, pri čemu se 95% poziva odnosi na nasilje u porodici, a Sigurna ženska kuća Podgorica pruža usluge za oko 250 žena godišnje.\nIstraživanje koje je 2010. godine sproveo SOS Nikšić iznijelo je i nekoliko zaključaka i sugestija. Većina njih naglašavaju činjenicu da postoji nedostatak adekvatnih edukativnih programa i kampanja na polju osiguravanja informacija i unaprijeđivanju prevencije. Od ključnog je značaja razviti programe koji procjenjuju štetu koju nasilje u porodici i nasilje nad ženama uopšte nanose crnogorskom društvu. Javnost mora biti informirana i educirana o postojećem zakonodavstvu o nasilju nad ženama i kako država osuđuje to nasilje.\n“U rješavanju problema nasilja u porodici značajnu ulogu mogu odigrati mediji jer su oni kreatori javnog mnjenja. Trenutno je u medijima vrlo malo saržaja koji na stručan, argumentovan i senzibiliziran način izvještavaju o problemu nasilja u porodici tj. uzrocima, posljedicama i štetama koje proizvodi. Najčešće se radi o agencijskim vijestima bez dublje analize, a dešava se i da zbog potrebe za senzacionalizmom mediji ugroze žrtvu nasilja”, kažu iz SOS Nikšić.\nAnalizu je pripremila grupa autora, u saradnji sa OneWorld SEE.


IslamBosna » Geert Wilders razljutio Saudijsku Arabiju\nGeert Wilders razljutio Saudijsku Arabiju\nGeert Wilders, holandija, islamofobija, saudijska arabija\nIslamBosna.ba– Kraljevina Saudijska Arabija zabranila je holandskim kompanijama učešće u budućim projektima jer holandska vlada nije preduzela odgovarajuće mjere protiv lidera ultra desničarske Partije slobode zbog uvreda Kraljevine i islama.\nTrgovinska komora Saudijske Arabije, navodno je dobila odluku sa više instance gdje ih pozivaju da više ne uključuju holandske kompanije u lokalne projekte, direktno ili indirektno.\nVlada je također pozvala na smanjenje broja izdanih viza holandskim privrednicima i investitorima, kao i na ograničavanje perioda trajanja viza, osim ukoliko su trenutno uključeni u vitalne projekte.\nOvaj potez uslijedio je nakon što je saudijski ambasador u Holandiji uputio depešu ministru vanjskih poslova Holandije zbog nedavnih uvreda islama i Saudijske Arabije od strane holandskog desničarskog političara Geert Wildersa.\nBiznismen AbdulRahman el-Rebija, predsjednik Saudijsko-indijskog poslovnog savjeta, pozdravio je odluku vlade: „Oni koji napadaju islam i Saudijsku Arabiju bez ikakvog razloga, nisu dobrodošli u Kraljevini“, kazao je on.\nOn je kazao da odgovorna državna tijela u stranim državama moraju ozbiljno shvatiti posljedice takvog neodgovornog ponašanja.\nIz Trgovačke komore Saudijske Arabije navode da će vladina odluka biti proslijeđena svim državnim organima, kao i privrednim komorama i industriji, poslovnim ljudima i trgovačkim kompanijama.\nHolandija je među deset zemalja sa kojima Saudijska Arabija najviše posluje. Pojedine saudijske kompanije brzo su reagovale na odluku i obustavile dalje poslovanje.\nU nedavnoj izjavi, Wilders, koji je član holandskog parlamenta, napao je saudijsku zastavu i kazao da šehadet na njoj mora biti zamijenjen sa psovkom koju je on predložio.\nGlasnogovornik ministarstva vanjskih poslova Holandije, Friso Winjen, je kazao da se kabinet vlade se distancirao od Wildersovih uvreda saudijske zastave i islama još u decembru. „I još uvijek smo distancirani“, dodao je Wijnen.


NEW Press produkcija | Veto Albanije i Hrvatske na čestitke Jeremiću i izbor Eša\nVeto Albanije i Hrvatske na čestitke Jeremiću i izbor Eša\n15/06/2013 10:52|Autor: office@newpressproduction.com|Pregleda: 1343 |\nGeneralna skupština Ujedinjenih nacija jednoglasno je izabrala predstavnika Antigve i Barbude Džona Eša, ambasadora koji je tu zemlju u UN zastupao poslednjih 25 godina, za novog predsednika te institucije svetske organizacije.\nIzbor Eša za predsednika GS UN pozdravio je generalni sekretar UN Ban Ki-mun i svih pet regionalnih grupa u Generalnoj skupštini, sem istočnoevropske grupe, jer su pozdravno pismo koje se usvaja konsenzusom, blokirale Albanija i Hrvatska.\nAmbasador karipske ostrvske države će predsedavanje preuzeti krajem septrembra, nakon isteka mandata aktuelnog predsedavajućeg GS UN Vuka Jeremića.\nEš je izabran kao predstavnik Latinoameričke i karipske grupe država, koja je ove godine došla na red da postavi svog predstavnika na čelo Generalne skupštine.\nZa razliku od prethodne godine, kada je do izbora predsednika GSUN doslo kroz tajno glasanje svih država sveta, pošto istočnoevropska grupa nije mogla da postigne jedinstvo o svom kandidatu, prvi covek 68. zasedanja je izabran konsenzusom, kao jedini kandidat svoje grupe.\nPrema pismu u koje je Tanjug imao uvid, a pripremila ga je Crna Gora, koja ovog meseca predsedava istočnoevropskom grupom, bilo je predviđeno da u skladu sa dobrom diplomatskom praksom bude pozdravljen novi predsednik i odato priznanje starom, ali se to nije dogodilo jer su Hrvatska i Albanija stavile veto na sadržaj pisma.\nU pismu koje je pripremio ambasador Crne Gore u UN Milorad Šćepanović, navodi se, između ostalog, da istočnoevropska grupa čestita Jeremiću na "aktivnom i dinamičnom" vođenu Generalne skupštine i na promovisanju vrednosti UN za dobrobit celokupnog covecanstva.\nTakođe se čestita i izbor novom predsedniku iz Antigve i Barbude. Međutim, Albanija i Hrvatska su na sadržaj pisma stavile veto, tako da je istočnoevropska grupa ostala jedina grupa koja nije čestitala novom predsedniku Generalne skupštine UN.\nPrethodno su na sednici, novom predsedniku čestitale sve ostale grupe, uz pohvale za dosadašnji Jeremićev rad, uključujući i državu domaćina SAD.\n- SAD izražavaju zahvalnost predsedniku Jeremiću za njegovu posvećenost vođenju 67. sesije Generalne skupštine UN, navodi se u američkom pismu.\nAzijsko-pacifička grupa je istakla da je tokom Jeremićevog predsedavanja povećano učešće GS UN u vezi sa rešavanjem raznih značajnih globalnih problema i pitanja, i poželela predsedniku GS UN uspeh u nastavku karijere.\nIstovremeno, Latinoamerička i karipska grupa je istakla da je njegovo vođenje GS UN "bilo uspešno" i dodala da su napravljeni istinski koraci napred u sprovođenju Agende UN pod Jeremićevim vođstvom.\n- Mi smo uvereni da će njegovo obimno političko i diplomatsko iskustvo nastaviti da igra ulogu na međunarodnoj pozornici, saopštila je ova grupa.\nSličan stav je izneo i generalni sekretar UN Ban Ki mun, rekavši da se zahvaljuje Jeremiću na dinamičnom predsedavanju, što su podržale i Azijsko-Pacifička grupa zemalja, Afrička grupa, Latinoamerička i Karipska gupa i Grupa Zapadnoevropskih država.\nJeremić je za Tanjug rekao da Srbija ima razloga da bude prilično zadovoljna načinom na koji je svet ocenio srpsko predsedavanje UN.\n- Izjave predstavnika grupa u ime clanica UN govore za sebe, a ako od 193 države planete samo dve nisu zadovoljne vašim predsedavanjem, čini mi se da je to dobar učinak - pogotovo imajući u vidu koje su to dve države, smatra Jeremić.


NEW Press produkcija | Kosovo: Nižu se protesti zbog antipandemijskih mera kosovskih vlasti\n03/08/2020 20:36|Autor: office@newpressproduction.com|Pregleda: 356 |\nGlas Amerike, 03.08.2020. - Medicinske sestre i tehničari sa Kosova protestovali su ispred zgrade Vlade Kosova zahtevajući dvostruko veću naknadu za noćni rad. Osim njih u Prištini su protestovali i vlasnici bazena najavljujući blokadu granice sa Albanijom, ako Vlada ne ukine odluku o zabrani rada bazena.\nMedicinske sestre i tehničari sa Kosova uputili su sa protesta u Prištini zahtev Vladi Kosova da se poveća cena rada za noćne smene sa sadašnjih 18 na 36 evra.\nPredsednik Sindikata medicinskih sestara, babica i tehničara Fitim Havoli pozvao je osamnaest članova vlade da provedu na dežurstvu u infektivnoj klinici samo osamnaest minuta, rekavši da su medicinske seste prva i poslednja linija koja gleda u lice pandemiji.\n„Ovim protestom obraćamo se vladi, tražimo da se jednom zauvek okrene zdravstvu i ovoj zajednici koja se suočila sa Kovidom 19, ne štedeći ni sebe ni svoje porodice. Sada smo tu da ukažemo Vladi na to da smo mi zajednica koja bi trebalo da se tretira kao prioritet. U noćnoj smeni koja traje 12 sati medicinska sestra je u bliskom kontaktu sa pacijentima 11 sati“, rekao je Havoli.\nProtest medicinskih sestara i tehničara završen je simboličnom akcijom predaje osamnaest belih mantila Vladi Kosova. Nešto kasnije na istom mestu protestovali su i vlasnici bazena nezadovoljni zbog odluke o zatvaranju bazena, što je jedna od poslednjih mera vlade za suzbijanje koronavirusa.\n"Bazeni na Kosovu imaju vrlo krhku i kratku sezonu. Sa tri 3 meseca sunca koje imamo, uspevamo da dobijemo 50 sunčanih dana. Odluka vlade će nas dovesti do kolapsa i bankrota, jer ne uspevamo da pokrijemo dnevne troškove. Ako vlada ne poništi svoju odluku najkasnije do večeras, održaćemo sledeći protest na granici sa Albanijom, gde ćemo blokirati vozila koja napuštaju Kosovo", rekao je na protestu Diamant Paćarizi predstavnik vlasnika bazena na Kosovu.\nProtest u Prištini podržali i zaposleni na bazenu Hacienda u Gračanici.\n“Nas je policija u četvrtak zatvorila, naredili su nam da sve posetioce hitno izbacimo sa bazena i da smemo da radimo samo kao kafić, ne kao bazen. Ova odluka ministarstva o radu bazena je veoma nelogična, prvo ovo ovde je veliki prostor, velika kvadratura, a i čistiji je vazduh nego na zatvorenim bazenima. Mi podržavamo protest u Prištini i nadamo se malo boljoj odluci. Imamo primer drugih ugostitelja koji su dobili duže radno vreme”, rekao je za Glas Amerike Petar Mladenović jedan od vlasnika bazena “Hacienda” u Gračanici.\nProtekle nedelje u Prištini su protestovali predstavnici ugostiteljskih objekata tražeći između ostalog produženje radnog vremena, nakon čega je Vlada Kosova donela odluku da se ugostiteljskim objektima produži vreme rada za još sat i po vremena.


NPSS: Kakvu hranu jedu policajci u Kopnenoj zoni bezbednosti? - JUGPRESS\nNPSS: Kakvu hranu jedu policajci u Kopnenoj zoni bezbednosti?\nPostavio: Jugpress 23 Juna, 2016\nNezavisni policijski sindikat Srbije apeluje na ministra policije Nebojšu Stefanovića i ostale nadležne službe da povedu računa o ispravnosti hrane i pojačaju bezbednosnu kontrolu i proizvođača i hrane koja se dostavlja zaposlenima u MUP-u koji se nalaze u Kopnenoj zoni bezbednosti.\nDo sada su se policajci na jugu Srbije susretali sa lošim i teškim uslovima rada, smanjenjem dnevnica, nehigijenskim smeštajem, hranom kojoj upravo ističe rok trajanja a ovoga puta u mesnom naresku im je posluženo nešto što ni sami nisu mogli da identifikuju, saopštio je taj sindikat.\n“Pripadnici Kopnene zone bezbednosti (?! JUGpress), koji daju sve od sebe da očuvaju bezbednost i stabilnost Republike Srbije, su, razumljivo, revoltirani „brigom“ nadležnih službi o njihovoj ishrani i zdravlju.\nOvo zaista nije prvi put da neki od policijskih sindikata reaguje povodom loše hrane koja se dostavlja policijskim službenicima. Pre samo četiri meseca pisalo se o kobasici kojoj uskoro ističe rok trajanja, kao i tome da je smanjena gramaža obroka. Nepotrebno je naglašavati u kakvim uslovima rade pripadnici Kopnene zone bezbednosti – koliko vremena provode na terenu, odvojeni od porodice, često u nehumanim uslovima, i apsolutno je nepristojno naglašavati da oni koji obavljaju vrlo ozbiljan i odgovoran posao na jugu Srbije treba da imaju i adekvatnu ishranu!\nNa obeležavanju Dana policije pre dva dana moglo se čuti da „policajci obavljaju najteže poslove, često u jako teškim uslovima, a čine to dostojanstveno“ pa shodno tome NPSS apeluje na nadležne da se policajcima, ako ništa drugo, obezbedi dostojanstvena ishrana.\nNe sme se zaboraviti ni to da je 2006. godine na jugu Srbije, kako je tada prenela Beta, 17 žandarma koji su zajedno bili na terenu u okolini Bujanovca, obolelo od mišije groznice, koju su, kako se pretpostavlja, dobili zbog nehigijenskih uslova u kojima je čuvana hrana. Zbog ovog oboljenja tri žandarma su bila u životnoj opasnosti, a jedan je ostao bez bubrega. Zbog takvih (ne)uslova NPSS je donirao frižidere kako bi objeketi u kojima borave pripadnici policije u Kopnenoj zoni policije bili za nijansu komforniji.\nNPSS insistira da se više povede računa o ishrani policijskih službenika, i da se pojača kontrola hrane, transporta i skladištenja, kao i samih proizvođača kako bi pripadnici Kopnene zone bezbednosti mogli nesmetano da obavljaju svoj posao”, navodi se u saopštenju uz koje su nam prosledjene fotografije mesnog nareska.\nOstanite kod kuće, Nova Naša reč dolazi kod vas\nOnlajn repertoar vranjskog pozorišta u aprilu\nU Vranju još sedmoro novoobolelih od koronavirusa\nOsamnaest zemalja uspelo da izbegne koronavirus\nCicko na U leskovačkoj bolnici zaposleno 25 lekara i pedesetak sestara\nArhive Odaberite mjesec April 2020 (84) Mart 2020 (671) Februar 2020 (454) Januar 2020 (434) Decembar 2019 (483) Novembar 2019 (479) Oktobar 2019 (519) Septembar 2019 (441) August 2019 (448) Juli 2019 (451) Juni 2019 (389) Maj 2019 (512) April 2019 (472) Mart 2019 (487) Februar 2019 (411) Januar 2019 (461) Decembar 2018 (485) Novembar 2018 (477) Oktobar 2018 (495) Septembar 2018 (455) August 2018 (521) Juli 2018 (495) Juni 2018 (475) Maj 2018 (491) April 2018 (435) Mart 2018 (457) Februar 2018 (376) Januar 2018 (498) Decembar 2017 (463) Novembar 2017 (399) Oktobar 2017 (407) Septembar 2017 (397) August 2017 (402) Juli 2017 (292) Juni 2017 (389) Maj 2017 (383) April 2017 (498) Mart 2017 (522) Februar 2017 (352) Januar 2017 (416) Decembar 2016 (467) Novembar 2016 (469) Oktobar 2016 (344) Septembar 2016 (310) August 2016 (271) Juli 2016 (318) Juni 2016 (330) Maj 2016 (315) April 2016 (420) Mart 2016 (340) Februar 2016 (287) Januar 2016 (282) Decembar 2015 (371) Novembar 2015 (332) Oktobar 2015 (358) Septembar 2015 (314) August 2015 (318) Juli 2015 (308) Juni 2015 (280) Maj 2015 (171)


Zašto NATO ne bombarduje ikone u Crnoj Gori - Sputnjik Srbija\n19:57 11.02.2020 Preuzmite kraći link\nMinistar odbrane Crne Gore Predrag Bošković u intervjuu podgoričkoj „Pobjedi“, izjavivši da su crnogorske vlasti zatražile "stručnu tj. ekspertsku podršku...od naših partnera, a sa ciljem jačanja nacionalnih kapaciteta za prepoznavanje i razumijevanje prijetnji, a zatim i za efikasnije suočavanje i odvraćanje istih".\n"Od eksperata iz NATO zemalja, koji su upoznati sa dešavanjima u Crnoj Gori, kao i sa veoma intenzivnom kampanjom dezinformisanja koja se vodi protiv naše države, dobili smo veoma korisne savete i smernice koji će nam pomoći u daljem jačanju institucionalnih kapaciteta za suočavanje sa hibridnim pretnjama", doda je crnogorski ministar odbrane.\nZvaničnici NATO-a, međutim, uzdržani su prema zahtevima Podgorice, kako nezvanično saznaju beogradski mediji, a u međuvremenu i zvanična Podgorica demantovala je da je zatražila pomoć NATO u obračunu sa svojim nezadovoljnim građanima.\nCrna Gora zove NATO da je odbrani od građana\n„Izjave predstavnika crnogorskog režima i tvrde struje unutar vladajuće DPS idu u pravcu radikalizacije tenzija i traženja spoljne pomoći zbog činjenice da je većina građana Crne Gore pokazala da se suprotstavlja politici koju sprovode“, kaže za Sputnjik Aleksandar Gajić iz Instituta za evropske studije.\n„Vlast je, zapravo, delegitimizovana od strane građana i pokazuje se da pribegavaju floskulama o navodnoj spoljnoj ugroženosti zbog kampanje koja se vodi iz Srbije, pa čak i tezama o hibridnom ratu. Tako hoće da pribave pomoć kako bi produžili trodecenijsko autoritarno vladanje Crnom Gorom, budući da više nemaju uporište među građanima“, objašnjava on.\nNATO vidi da je Milov režim dotrajao\nSpoljni faktor, prema Gajićevim rečima, svestan da su tvrdnje crnogorskih vlasti netačne, neosnovane ili preterane, izgleda da procenjuje da je podgorički režim dotrajao i da pribegavanje traženju podrške od NATO-a ne stoji i da ne žele da se upuste u rizik održavanja u životu režima kome se polako nazire kraj.\n„To pokazuje i naličje priče sa NATO-om — da je ovaj režim ugurao Crnu Goru u NATO bez podrške građana. Kada režim vidi da se građani suprotstavljaju po pitanju krajnje spornog, kontraproduktivnog i opasnog zakona po načela na kojima počiva jedno društvo, žele da uvuku NATO u ovu krizu, opet mimo volje građana, i da na taj način da naprave kontinuitet nedemokratskog ponašanja“, kaže Gajić.\nOčigledno je da su usvajanjem Zakona o slobodi veroispovesti pogažena osnovna civilizacijska dostignuća savremenog sveta, zbog čega, smatra naš sagovornik, NATO neće reagovati.\n„Za Severnoatlantsku alijansu bila bi potpuna blamaža da nasedne na udicu Đukanovićevog režima i da se umeša u unutrašnje odnose u Crnoj Gori na krajnje nedemokratskim osnovama, podržavajući režim koji je izgubio legitimitet“, zaključuje Gajić.\nCrna Gora u NATO, litija, intervencija


iAnatomija: Otkrivene lažne Apple prodavnice\nOtkrivene lažne Apple prodavnice\nFotografije koje je napravila autorka bloga svedoče lažnoj Apple prodavnici koja izgleda vrlo slično kao prava - od "uniforme" prodavaca do enterijera, s tom razlikom što se na izlogu umesto samo logoa poznate jabuke, nalazi i natpis "Apple Store".\nNedugo zatim mediji su preneli informacije o ovim lažnim prodavnicama, za koje, prenosi BBC, čak i prodavci misle da su prave.\nRazjašnjenje situacije stiže danas od strane kineskih vlasti, koje su, kako prenosi agencija Associated Press, pronašle čak pet lažnih prodavnica u tom kineskom gradu (u celoj Kini postoje četiri prave Apple prodavnice).\nDve od njih su zatvorene, jer prodaju i lažne Apple uređaje, dok ostale tri nisu mogli da zatvore jer prodaju originalne uređaje, prenose lokalni mediji.\nKunming je samo pokrenuo lavinu, a autorki bloga javili su se ljudi širom sveta koji su poslali fotografije lažnih prodavnica širom sveta.\nIako se na njima nalazi i jedna iz Zagreba, radi se o zvaničnom distributeru Applea, ne kopiji čuvenih Apple prodavnica.


Israel: Prvi napad u posljednjih pet sedmica - 2003-08-12\nPalestinski bombaš samoubica je prvi put u posljednjih pet sedmica izvršio napad u Izraelu i na Zapadnoj obali, ubivši dvojicu Izraelaca i kršeći prekid vatre kojeg su objavile grupe islamskih militanata. Izraelski premijer Ariel Sharon je rekao da će nastavljeno nasilje onemogućiti napredak mirovnog procesa.\nMedjutim, u Washingtonu je državni sekretar, Colin Powell rekao da ne bi trebalo dozvoliti da bombaški napadi izbace iz kolosjeka od strane Sjedinjenih Država podržanu Mapu puta ka miru. On je rekao da će administracija predsjednika Busha učiniti sve kako bi došlo do primjene tog mirovnog plana.\nPosljednji samoubilački napadi palestinaca usljedili su upravo kada je specijalni izaslanik Sjedinjenih Država za Srednji Istok, William Burns stigao kako bi o mirovnim procesima razgovarao sa izraelskim i palestinskim zvaničnicima. Palestinski premijer Mahmoud Abbas je osudio napad i prekinuo svoje putovanje zemljama perzijskog zaljeva, kako bi se vratio na Zapadnu Obalu.


Đoković "isprašio" Marija na treningu pred 2.000 gledalaca\nĐoković "isprašio" Marija na treningu pred 2.000 gledalaca\nSrpski teniser Novak Đoković i Britanac Endi Mari imali su trening-meč otvoren za javnost u kojem je dominirao prvi teniser svijeta.\nĐoković je, prije prekida, poprilično lako izlazio na kraj sa nekadašnjim najboljeg rangiranim teniserom na ATP listi i na kraju bio bolji sa 6:1, 4:1, pred nešto više od 2.000 gledalaca.\nBritanac je tokom meča uspio da osvoji samo jedan servis gem od svoja ukupno dva osvojena, a Novak nije popuštao "gas" protiv velikog rivala, iako je znao da je u pitanju samo trening-meč.\nBritanski teniser je imao dosta problema da ubaci prvi servis i to je Đoković koristio kako zna i umije, osvajajući većinu poena prilikom protivnikovih servis gemova.\nZanimljiva situacija desila se tokom ovog duela, kada je Mari pogodio liniju prilikom jednog poena, a linijski sudija zvao aut. Novak je tada priznao da je lopta bila dobra i prepustio poen protivniku, koji je na to odgovorio: "Ma, ne bi ti to uradio da je finale".\nĐoković i Mari sastali su se pred žrijeb prvog kola Australijan opena, turnira koji počinje 14. januara, a u kome upravo u prvoj rundi mogu da se sastanu ova dva tenisera, koja su u prethodnim izdanjima igrala finale ovog Grend slema.\nNa žrebu za AO, koji počinje od 8.30 po srednjeevropskom vremenu, Mari nije nosilac, a Đoković, kao prvi teniser svijeta, prvi je nosilac.


Predrag Mitrović, predsjednik UPCG\nNa godišnjoj sjednici Skupštine Unije poslodavaca Crne Gore (UPCG), održanoj 25. marta 2019. godine, u hotelu CentreVille u Podgorici, odlukom delegata Skupštine izglasano je povjerenje Predragu Mitroviću, ranijem predsjedniku UPCG i ambasadoru Crne Gore u Republici Sjeverna Makedonija u periodu 2014-2018. Ovim činom, Mitrović je jednoglasno izabran za novog predsjednika UPCG, uz mandat od četiri godine. Na sjednici je konstatovano da je dotadašnjoj predsjednici Svetlani Vuksanović istekao mandat na ovoj poziciji.\nIzvod iz radne biografije predsjednika UPCG:\nPredrag Mitrović, rođen 09. 03. 1962. godine u Podgorici, diplomirani je ekonomista Univerziteta u Beogradu. Iz njegove veoma uspješne i bogate profesionalne karijere, izdvaja se diplomatski angažman u periodu decembar 2014 – decembar 2018. god na mjestu ambasadora Crne Gore u Republici Sjeverna Makedonija, kao i činjenica da je bio jedan od osnivača i utemeljivača UPCG - krovne poslodavačke organizacije Crne Gore, reprezentativne na nacionalnom i međunarodnom nivou.\nU periodu od 2004. do 2014. godine, Mitrović je funkciju predsjednika UPCG obavljao u okviru tri mandata, povjerena od strane crnogorskih privrednika – članova Unije. Bio je potpredsjednik Socijalnog savjeta Crne Gore, jedan od osnivača CEPOJAR-a (Centar za poslodavce Jadranske regije), kao i član brojnih savjeta, komisija i drugih stručnih tijela formiranih na nacionalnom nivou. Crnogorskoj javnosti je poznat i kao uspješan privrednik, osnivač i izvršni direktor kompanije “MP Marketing”, te osnivač nekadašnjeg, specijalizovanog časopisa “CG Ekonomist”. Bogatu radnu biografiju gdina Mitrovića, između ostalog, karakterišu i angažmani na pozicijama: potpredsjednika Olimpijskog komiteta Crne Gore i člana Predsjedništva Olimpijskog komiteta Srbije i Crne Gore, predsjednika Teniskog saveza Crne Gore i predsjednika Teniskog saveza Jugoslavije, predsjednika Upravnog odbora Unije poslodavaca Jugoslavije.\nPredrag Mitrović je oženjen, ima suprugu Tanju i kćerke Vladanu i Melaniju.


Izvor: BKTV News, 17.Maj.2018, 08:53\nZbog proslave gradske slave Spasovdana, danas će od 11 do 14 časova doći do zatvaranja pojedinih centralnih gradskih ulica.\nSrpska pravoslavna crkva proslavlja danas Spasovdan ili Vaznesenje Gospodnje, hrišćanski praznik koji se obeležava 40 dana nakon Vaskrsa, uvek u četvrtak. Spasovdanska litija se održava u centru grada, kroz nekoliko glavnih ulica, što će rezultirati zastojem u saobraćaju.\nLitija će krenuti od Admirala >> Pročitaj celu vest na sajtu BKTV News << Geprata i nastaviti ulicama Kneza Miloša i Kralja Milana do Terazijske česme, pa zatim Knez Mihailovom i Pariskom ulicom do Saborne crkve, a onda kroz Pop Lukinu, Brankovu, Kraljice Natalije i Dobrinjsku ulicu nazad do porte Vaznesenjske crkve.\nOod 10 do 15 časova biće uklonjeni svi privremeni montažni objekti, pokretni prodajni objekati i bašte otvorenog tipa, koji ometaju trasu litije.\nB92: BG: Sutra izmene u saobraćaju zbog spasovdanske litije\nPress: BG: Sutra izmene u saobraćaju zbog spasovdanske litije\nVesti-online.com: Beograd: Izmene u saobraćaju zbog spasovdanske litije


Tričković raspisao lokalne izbore u Vranjskoj Banji - JUGPRESS\nTričković raspisao lokalne izbore u Vranjskoj Banji\nPredsednik Skupštine grada Vranja Dejan Tričković, u sredu je potpisao Odluku o raspisivanju izbora za odbornike Skupštine gradske opštine Vranjska Banja, koji će biti održani 26. aprila 2020. godine.\nOn je izjavio da su se nakon raspisivanja izbora za odbornike Skupštine gradova i opština od strane predsednice republičkog parlamenta Maje Gojković i objavljivanja dokumenta u Službenom glasniku, stekli uslovi da predsednici Skupština gradova raspišu izbore za gradske opštine.\n„Nakon objavljivanja Odluke, izborna komisija u Vranjskoj Banji može početi sa izbornim radnjama koje je Republička komisija predvidela. Građanima gradske opštine Vranjska Banja želim da na izborima izaberu ljude u koje imaju najviše poverenja, ljude koji će na najbolji način i u njihovom interesu rukovoditi gradskom opštinom u narednom periodu. Svim političkim partijama koje budu učestvovale na izborima želim mnogo uspeha. Siguran sam da će i ovi izbori proteći u fer i demokratskoj atmosferi kao što su se i do sada odvijali“, rekao je Tričković.


29.10.2019 20:59 Administrator\nFudbalski klub Radnički nastavio je da potpisuje stipendijske ugovore sa najtalentovanijim igračima iz svoje omladinske škole. Ugovor sa Radničkim potpisao je Nikola Jovanović, koji je rođen 2003. godine. Jovanović je član kadetskog tima kod trenera Vladimira Đorđevića, koji se nalazi u vrhu Kadetske lige Srbije, a nastupa na pozicijama levog beka i levog spoljnog igrača. Ovog...\n29.10.2019 20:05 Ašković\n"Rudari" iz Lazarevca su, nema sumnje, najprijatnije iznenađenje jeseni. Novajlija koji se priključio prvoligašima u poslednji čas, beleži zavidne rezultate na ponos ljubitelja fudbala u Lazarevcu. Deoba petog i šestog mesta, i zbir od 24 boda (pet manje od vodećeg Zlatibora), pružaju lepu perspektivu da u nastavku prvenstva igraju mirno, bez tenzija, kako bi se na proleće dokopali zacrtanog...\n29.10.2019 19:30 fkindjija.com\nNov šef stručnog štaba inđijskog superligaša, Aleksandar Janjić ima pred sobom vrlo težak raspored takmičenja po stupanju na ovu dužnost. Iza sebe je praktično odmah po preuzimanju posla ima Čukarički, klub koji je u samom vrhu tabele. Gost je manje više očekivano u toj utakmici stigao do pobede, a svom domaćinu naneo osmi uzastopni poraz. Taj niz lako može da se nastavi i u sutrašnjoj...\n29.10.2019 18:50 juznevesti.com\nSarajlija Simo Krunić nakon nešto više od godinu dana pauze vratio se u Surdulicu, kako Južne vesti nezvanično saznaju, pošto je tamošnji superligaš Radnik rešio da prekine saradnju sa dosadašnjim strategom Nenadom Vanićem. Ovo je treća smena trenera u Surdulici ove seozne, a nastupila je nakon bolnog poraza Surduličana od Crvene zvezde. Nakon sezone u Čukaričkom i epizoda u...\n29.10.2019 18:27 Predrag Ciganović RUR\nKada pomislite na najpopularnije esportove, Farming Simulator definitvno nije igra koja vam pada napamet. Ipak, od početka ove godine, pa sve do danas dobili smo seriju aktivnih turnira sa velikim nagradnim fondovima i na kojima će se okupiti najbolji farmeri. Samo nedelju dana nakon što smo dobili Farming Simulator 2019 Platinum Ediciju, Giants Software i Focus Home Interactive najavili su...\n29.10.2019 18:15 FK Čukarički\nČukarički i Partizan će igrati u derbiju 13. kola Super lige Srbije, u sredu od 15,30 časova (TV Arenasport 1). Biće to duel trenutno drugoplasiranog domaćina i četvrtoplasiranog tima iz Humske. Obe ekipe napravile su lepu uvertiru za derbi, Čukarički je slavio u Inđiji sa 3:1, Partizan protiv Spartaka na domaćem terenu sa 4:0. - Iako to možda krajnji rezultat ne pokazuje, bilo nam je...\n29.10.2019 17:38 FK Radnički\nFudbaleri Radničkog u sredu od 15.30 sati dočekuju Radnik iz Surdulice u sklopu 14. kola Superlige Srbije. Radnički se nalazi u seriji od četiri pobede u svim takmičenjima, tri u prvenstvu, a šef stručnog štaba Nišlija Milorad Kosanović očekuje da se pozitivan niz nastavi i posle duela sa Radnikom. -Imamo lepu priliku da u utakmici koju igramo pred našom publikom zabeležimo još jedan...\n29.10.2019 16:59 Ašković\nIvan Radivojević (50) je treći trener koji je od početka prvenstva seo na "vruću" klubu Trajala. Doduše Radivojeviću će donekle posao biti olakšan kad je u pitanju poznavanje ekipe, jer je bio pomoćnik prethodnom treneru Predragu Pašiću. Novi stručnjak vatreno krštenje je imao je u Lazarevcu protiv Kolubare. - Prvo poluvreme smo okončali vođstvom, posle velike greške protivničkog čuvara...\n29.10.2019 16:42 H.D. Vujanović\nOdložena utakmica 11. kola između ekipa Teleoptika i Radničkog iz Obrenovca je pripala gostima. Obrenovčani su imali sjajnu realizaciju u Zemunelu, šutirali su 3 puta u okvir gola i postigli 2 pogotka. Teloptik je poveo već u 3. minutu preko Jankovića koji je posle izvedenog udarca iz ugla, sa ivice kaznenog prostora zahvatio loptu volejom i poslao u donji ugao gola nemoćnog Jadranina....\n29.10.2019 16:26 Administrator\nVoždovac sutra od 18 časova u gradskom derbiju dočekuje ekipu Rada\nFudbaleri Voždovca u 14. kolu Linglong Superlige Srbije dočekuju ekipu Rada u utakmici koja će biti svojevrstan gradski derbi između starih rivala. Meč će biti odigran u sredu od 18 časova na stadionu Voždovca. Zmajevi dočekuju “građevinare” nakon nerešenog ishoda u Kruševcu i na sedmom mestu tabele, dok tim sa Banjice ne može da se pohvali sjajnom formom i zauzima pretposlednje mesto na...


"Bilo jednom u Srbiji" se opet snima - JUGPRESS\n“Bilo jednom u Srbiji” se opet snima\nNastavlja se snimanje filma „Bilo jednom u Srbiji“ koje je prekinuto zbog pandemije korone u oktobru prošle godine. Na konferenciji za medije, održanoj u zgradi nekadašnjeg Doma vojske, a čije će prostorije na filmskom platnu oživeti bioskop hotela „Pariz“, za 21. juli je najavljen nastavak snimanja filma o industrijskom centru Srbije u periodu između dva svetska rata, Leskovcu. Gradonačelnik Leskovca Goran Cvetanović je rekao da članovi ekipe već borave u Leskovcu kako bi obišli Grdelicu, Vučje i Dom vojske radi snimanja poslednjih scena filmskog ostvarenja koje će oživeti slavni period Srpskog Mančestera.\n„Duh, ljudi koji su tada živeli, nadimci i događaji biće prikazani sa željom da se prikaže mentalitet i tadašnja sredina koja je od turske kasabe postala prelepa varošica, možda jedna od najlepših u periodu od 1918 – 1941. godine. Snimanje ćetrajati otprilike 18 do 20 dana. Prikazivanje na velikom platnu se, ukoliko sve bude teklo po planu, očekuje krajem godine, a serija sa osam epizoda će biti prikazana na jednoj nacionalnoj televiziji tokom naredne godine.“\nProducent Zvonimir Šimunec veruje da više neće biti prekida snimanja, zbog koje je finansijski otežana produkcija.\n„Sada opet moramo da postavljamo scenografiju, da vraćamo 70 ljudi u Leskovac. Sve to nije ni malo lako ni u produkcionom ni u organizacionom smislu, ali očekujemo da ćemo na kraju svi biti zadovoljni urađenim.“


RUSIJA: Amerika po istom scenariju stvara u Siriji situaciju kao u bivšoj Jugoslaviji - Nova Borba\nRUSIJA: Amerika po istom scenariju stvara u Siriji situaciju kao u bivšoj Jugoslaviji\nRusija upozorava da Amerika opsesivno nastoji da razvije u Siriji scenarije koje je sprovela u bivšoj Jugoslaviji, Iraku i Libiji.\nKomentarišući izjave Vašingtona o učešću Moskve u hemijskim napadima u Siriji, Ministarstvo spoljnih poslova Rusije je izjavilo da su Sjedinjene Američke Države pokrenule masovni propagandni napad na Rusiju.\nStalni predstavnik Rusije u UN Vasilij Nebenzja ranije je izjavio da je Rusija predložila stvaranje novog međunarodnog organa za istragu o upotrebi hemijskog oružja i pripremila odgovarajući nacrt rezolucije.\n„Mnogi učesnici sastanka u Parizu, kojima kroz priključivanje tamo usvojenim dokumentima pokušavaju da nametnu odgovarajuće obaveze, uvereni smo, razumeju beskrupuloznost onih koji stoje iza takozvanog ’partnerstva‘. Pozivamo kolege da razmisle o tome čemu streme Sjedinjene Američke Države i da se distanciraju od ove rizične avanture, koja nema ništa zajedničko sa ciljevima koje su objavili njeni organizatori“, ističe Ministarstvo.\nMinistarstvo smatra da Sjedinjene Američke Države, optužujući Damask za hemijske napade, opsesivno nastoje da razviju u Siriji one scenarije koje su sprovele u bivšoj Jugoslaviji, Iraku i Libiji.


ZDK se priprema za uvođenje rada za opće dobro – Visokoin.com\nZDK se priprema za uvođenje rada za opće dobro\nMinistrica za pravosuđe i upravu Romana Brkić razgovarala je sa rukovoditeljicom projekta “Provedba rada za opće dobro na slobodi u FBiH” Samrom Šuškić- Brkić. Interes za provedbu rada za opće dobro, kao alternativnoj krivičnoj sankciji, pokazao je Zeničko-dobojski kanton.\n– Kada je došlo do reforme krivično- pravnog sistema u BiH jedna od ključnih izmjena u krivičnim zakonima 2003. godine bilo je uvođenje instituta rada za opće dobro. Tek u posljednjih nekoliko godina su poduzete konkretnije aktivnosti na primjeni ove sankcije u krivično- pravnoj praksi u BiH, kazala je Samra Šuškić- Brkić. Kao pilot projekat, koji finansijski podržava Vlada Velike Britanije, dosada je obuhvatao pet kantona sa područja Federacije BiH. Sa primjenom se počelo tek u Kantonu Sarajevo i USK u kojima je dosada izrečeno 38 presuda kojima se kazna zatvora zamijenjuje za rad za opće dobro.\n– Ministarstvo će raditi na stvaranju pretpostavki za uvođenje rada za opće dobro na području našeg kantona. Uskladit ćemo postojeće kantonalne propise iz ove oblasti sa preporukama Vijeća Evrope i pristupiti donošenju novih. Utvrdit ćemo listu poslodavaca od javnog interesa sa kojima ćemo pristupiti potpisivanju ugovora o provođenju rada za opće dobro, odnosno, preduzećima gdje bi se provodila alternativna krivična sankcija.\nObavezno ćemo provesti obuke predstavnika ministarstva i povjerenika poslodavaca u skladu sa zakonskim i podzakonskim propisima. Razgovarat ćemo sa predsjednicima sudova kako bi počeli izricati presude u kojima se kazna zatvora zamijenjuje za rad za opće dobro na slobodi, istakla je ministrica Romana Brkić – saopćeno je iz Press službe ZDK.


Dug put ka zabrani kasetnih bombi | Politika | DW | 27.06.2009\nSrbija još broji žrtve od kasetnih bombi, zaostalih posle NATO bombardovanja 1999. godine. Jedan od njih - Branislav Kapetanović iz Kragujevca govorio je u Berlinu na konferenciji o kasetnoj municiji.\nMeđu žrtvama kasetnih bombi 98 odsto su civili, od toga 27 procenata deca\nKasetne bombe spadaju u oružja koja su najopasnija - za civile. Reč je o bombama u čijem se kućištu nalazi mnogo manjih bombi koje se prilikom eksplozije rasprskavaju na velikoj površini tla – od veličine nekoliko fudbalskih terena pa do više stotina hektara. Obično ostane i mnogo neeksplodiranih, koje ugrožavaju – i ubijaju – stanovništvo i trajno uništavaju poljoprivredu čitavih regija. Među žrtvama kasetnih bombi 98 odsto su civili, od toga 27 procenata deca, a 23 odsto mlađi od 18 godina. NATO je na Srbiju 1999. bacio 300.000 kasetnih bombi.\nDanas, prema zvaničnim podacima, u Srbiji, bez Kosova, još uvek postoji šest lokacija na kojima ima neeksplodiranih kasetnih bombi. Vlasti u Beogradu su još pre šest godine započele deminiranje zemljišta, a do sada je poginulo i povređeno nekoliko desetina ljudi. Među njima je i pirotehničar Branislav Kapetanović iz Kragujevca, koji je od zaostale kasetne bombe izgubio obe ruke i noge:\n„Posle mog povređivanja, našao sam sebe u ovoj akciji da na neki način pomognem da se oslobodimo svih kasetnih bombi. Borim se na svim ovim konferencijama svojim govorima, lobiranjem da dokažem koliko su kasetne bombe opasne po čovečanstvo i po civilno stanovništvo.“\nŽrtve kastenih bombi iz celog sveta prošle godine u Dablinu\nPritisak svih da se kasetne bombe zabrane\nBranislav je u maju prošle godine u Dablinu svedočio kao žrtva kasetnih bombi, nakon čega je i napisan tekst Konvencije o zabrani upotrebe kasetne municije. Pokrenuta je i međunarodna kampanja za zabranu proizvodnje, prodaje i korišćenja kasetne municije. Eva Marija Fišer iz Međunarodne organizacije za zaštitu lica sa invaliditetom poručuje da se tekst Konvencije fokusira isključivo na čoveka i žrtvu:\n„Ne radi se o oružju ili o mogućnostima novog naoružanja. Treba imati u vidu pomoć koja je neophodna ljudima i činjenicu da više ne sme da bude novih žrtava.“\nSporazum iz Osla do danas je potpisalo 98 država, 10 država ga je ratifikovalo, među njima i Nemačka. Time se ona obavezala da svoju postojeću kasetnu municiju uništi do 2015. godine, zašta će joj biti neophodno 40 miliona evra. Nemački političari nastojaće da mobilišu sve one države, članice NATO i Evropske unije, koje se još nisu odlučile na ovaj korak. Klaudija Rot iz stranke Zelenih, kaže:\n„Moramo na političkom nivou da izvršimo pritisak, ali pritisak ćemo da vršimo i javno, sve dok zemlje članice NATO-a i Unije same ne donesu odluku i kažu: I mi želimo da potpišemo Sporazum i postanemo deo Alijanse.“\nZadovoljni sporazumom, ali…\nEksplozija kasetne bombe u Nišu. NATO je na Srbiju 1999. bacio 300.000 kasetnih bombi.\nOrganizacija „Hendikep internešnal“ je jedna od najzaslužnijih za to što su u Oslu prošle godine 94 zemlje potpisale međunarodni ugovor kojim su se obavezale na zabranu proizvodnje i korišćenja kasetnih bombi. Zemlje potpisnice tog ugovora su sada u Berlinu razradile dalje detalje tog procesa; one će, između ostalog, sada objaviti i podatke o količini kasetnih bombi kojom još raspolažu, što će omogućiti da se verifikuje i sprovođenje Konvencije. „Hendikep internešnal“ spada u osnivače međunarodne kampanje protiv tog oružja koja je počela 1992. Godine 1997. je za to angažovanje dobila i Nobelovu nagradu za mir. O ratifikaciji ugovora u Berlinu šef nemačkog ogranka „Hendikepa“, Fransoa De Kersmaker, za Dojče vele kaže:\n„Humanitarne organizacije su vrlo zadovoljne najnovijim razvojem situacije; mnoge zemlje još nisu potpisale ugovor, ali i pored toga, proizvodnja je u poslednjih deset godina gotovo potpuno obustavljena. Sve vrste kasetne municije koje su do sada uzrokovale humanitarne katastrofe, sada su zabranjene. Nisu, doduše, zabranjeni moderniji sistemi, koji bar na papiru treba da su sigurniji, ali oni još nisu upotrebljeni; ostaje bojazan da nova alternativna oružja otvaraju mogućnost nove humanitarne katastrofe i zato treba da ostanemo vrlo budni.“\nU ta nova oružja spada recimo bomba pod nazivom „Smart 155“, koja se proizvodi u Nemačkoj. Njena osnovna konstrukcija podudara se sa klasičnom kasetnom bombom, no tehnički je usavršena tako da je, kako kaže proizvođač, opasnost da stradaju civili gotovo - otklonjena. U Nemačkoj se zabrana ne odnosi na tu vrstu bombi.\nProizvođač oružja „Smart 155“ insistira na nazivu bombe sa „sub-municijom“, zbog čega kritičari tvrde da se nazivom zaobilazi pravi problem – opasnost od pogrešno odabranih ciljeva i od neeksplodirane „sub-municije“. Osim toga, nejasno je kako će se postupati u slučaju da velikim saveznicima poput SAD zatrebaju klasične kasetne bombe pa se javi potreba da ih nemačka vojska skladišti ili transportuje. I pored sve toga, Fransoa de Kersmaker je uzdržani optimista:\nKasetne bombe navodno su koristile obe strane u Rusko gruzijsokm ratu u avgustu 2008.\n„Što se tiče zemalja koje nisu potpisale - 80 odsto postojećih bombi su još netaknute - jedno od glavnih nastojanja jeste da se ugovor iz Osla univerzalizuje, da mu pristupi što više zemalja. Postoje nesigurni kandidati, ali i oni koji verovatno nikada neće potpisati. No, trenutno se kasetne bombe ne upotrebljavaju i mi se nadamo da će tako i ostati. U ratu u Južnoj Osetiji su navodno i Rusija i Gruzija upotrebile i kasetne bombe, na šta je reagovala štampa, pa su obe strane požurile da demantuju te vesti – što pokazuje da ne žele da rizikuju gubitak imidža. I to je važno – i to je jedan od rezultata ovakvih inicijativa.“\nMarijane Hojvagen, direktorka nemačkog ogranka „Hjuman rajts voča“, pozdravlja razvoj događaja na konferenciji u Berlinu:\n„Najpre se mora reći da je veliki uspeh to što je uopšte napisan ugovor o zabrani kasetnih bombi. Već je oko 10 zemalja ratifikovalo taj ugovor; da bi on stupio na snagu potrebno je da ga ratifikuje 30 zemalja. To je dobar početak svetske akcije povlačenja tih bombi iz upotrebe. Veliki korisnici tog oružja, SAD, Rusija i Kina trenutno nisu spremne da se priključe ugovoru, ali do toga još može doći. Konferencija u Berlinu održana je u prvom redu da bi se zemljama – potpisnicama ugovora pomoglo da unište svoje zalihe kasetnih bombi i sprovedu ostale odredbe ugovora.“\nDeminiranje na Balkanu ide „puževim korakom“\nOni koji su se obavezali moraju dobro da paze da se konvencija sprovodi. U Nemačkoj firme koje su proizvodile kasetne bombe više to ne rade, prenosi Marijane Hojvagen:\n„Nadamo se da će i drugi, posebno veliki korisnici, da se povedu za tim primerom. Korišćenje kasetnih bombi nema nikakvog smisla, jer u oružanim sukobima one pogađaju pre svega civile, a posle toga još decenijama ostaju u zemljištu, tako da je potrebno izdvajati ogromne sume novca za njihovo odstranjivanje. O tome svedoče ostaci kasetnih bombi u Vijetnamu, Laosu i Kambodži, bacanih tamo za vreme rata u Indokini.“\nZa čišćenje minskih polja i i kasetnih bombi u zemljama Balkana zaduženi su Centri za deminiranje, a brzina rada većinom zavisi od donacija. Stručnjaci upozoravaju da bi, uprkos razvijenom sistemu deminiranja, dosadašnjim tempom zbog nedostatka novca, taj posao mogao da traje narednih 40 godina.\nAutori: Selma Filipović, Berlin / Saša Bojić\nTrajni link https://p.dw.com/p/IcC2


Međutim, sada se mnogi pitaju da li je ovaj nekadašnji par zapravo zajedno na letovanju sa naslednicom. Naime, oboje su okačili fotke sa primorja, dok se uveliko priča da je u pitanju ista plaža, samo što ne žele da pokažu da su zajedno.\nAna je objavila fotografiju na kojoj se sunča u kupaćem kostimu sa leopard dezenom, a iskoristila je i ovu priliku da ponovo pokaže gubitak kilograma.\nSa druge strane, Stefan se na svojim fotografijama nalazi sa naslednicom Tarom. Njih dvoje uživaju u morskim čarolijama, a mnogi su se upitali da li je ovo slikala mama Ana.\nS obzirom na to da ni jedno ni drugo nisu naglasili gde se nalaze, otvorene su opcije da su porodično otputovali.


Porošenko optužio Rusiju za siromaštvo Ukrajinaca - 05.02.2019, Sputnik Srbija\nPredsednik Ukrajine Petro Porošenko objasnio je zašto je nivo blagostanja u toj zemlji i dalje nizak. 05.02.2019, Sputnik Srbija\nPorošenko je za televiziju IC izjavio da je za situaciju u zemlji umnogome kriva Rusija.\n„U jednom trenutku, Ruska Federacija zatvorila je svoja tržišta za ukrajinsku robu… Zamislite da Sjedinjene Američke Države jednog dana zatvore tržišta za robu iz Kanade, kako bi se srušila kanadska ekonomija“, rekao je on.\nPrema njegovim rečima, Rusija je računala da će se zaustaviti ukrajinska proizvodnja i da će milioni nezaposlenih Ukrajinaca pomoći da se promeni vlast u zemlji. Međutim, kako tvrdi Porošenko, ukrajinske vlasti su pronašle izlaz i, kao rezultat toga, roba je otišla na tržište Evropske unije.\nMoskva je takođe pokušala da „zamrzne Ukrajince“, prestavši da isporučuje gas, istakao je ukrajinski predsednik. Međutim, Kijev je rešio to pitanje žaleći se međunarodnoj arbitraži.\nSve u svemu, dodao je predsednik, cifre pokazuju da je „najgore prošlo“ i da postoje osnove za optimističnu prognozu za budućnost.\nRanije je Porošenko, najavljujući svoje učešće na predsedničkim izborima, izjavio da je potrebno da se „uspostavi hladan mir“ sa Rusijom. Moskva je tada izjavila da ne ratuje sa Kijevom, a da je sukob u Ukrajini izazvan politikom vlasti.\nUkrajinska ekonomija se nakon događaja iz 2014. godine nalazi u opadanju. Kijev pokušava da sprovede ekonomske reforme uzimajući kredite od MMF-a, što utiče na dobrobit građana: komunalne tarife nastavljaju da rastu, a plate i socijalna davanja ostaju niski.\nKrajem prošle godine Zavod za statistiku Ukrajine objavio je podatke prema kojima trenutno ispod granice siromaštva živi skoro trećina Ukrajinaca.


Erdogan: Francuska treba pogledati u svoju vlastitu prljavu i krvavu historiju – Minber\npro. 18, 2011 at 6:04 pm\nErdogan: Francuska treba pogledati u svoju vlastitu prljavu i krvavu historiju\nTurski premijer Recep Tayyip Erdogan poručio je danas Francuskoj da se bavi svojom vlastitom, a ne turskom historijom, upozoravajući francuski parlament da ne usvaja zakon kojim će se poricanje genocida Otomanskog carstva nad Armenima proglasiti krivičnim djelom.\n“Oni koji žele da vide genocid treba da se okrenu i pogledaju u svoju vlastitu prljavu i krvavu historiju”, rekao je Erdogan nakon razgovora sa predsjedavajućim libijskog Nacionalnog prijelaznog vijeća Mustafom Abdelom Jalilom.\nOn je pozvao Francuze da istraže koliko ljudi su francuski vojnici ubili u Alžiru, na koji način su to uradili i koje nehumane metode su koristili.\n“Ako francuska Narodna skupština želi da se zainteresuje za istoriju neka se malo pozabavi događajima u Africi, Ruandi i Alžiru”, rekao je Erdogan.\nFrancuski predsjednik Nicolas Sarkozy, najveći kritičar ulaska Turske u EU, poručio je Turskoj u oktobru da ako ne prizna masovna ubistva Armena u 1915. godine kao genocid Francuska će razmotriti usvajanje zakona kojim će negiranje biti proglašeno krivičnim djelom.\nErdogan je ranije poslao pismo Sarkozyju upozoravajući da će politički i ekonomski odnosi dvije zemlje doći u pitanje ako se usvoji ovaj zakon, i on je tu poruku ponovio i danas na konferenciji za novinare.\nRijaset IZ-a: Dodikov obračun sa islamom i muslimanima


Jedan crnogorski policajac je povrijeđen a najmanje 25 navijača beogradskog vaterpolo kluba Partizan privedeno nakon incidenta uoči planirane utakmice tog kluba sa kotorskim Primorcem u Budvi, kada je oko 120 gostujućih navijača odbilo policijski pretres i pokušalo nasilno da uđe na bazen.\n“U Budvi je večeras oko 18:50 časova, prije početka vaterpolo utakmice u okviru regionalne A1 lige između VK Primorac iz Kotora i VK Partizan iz Beograda na bazenu “Dragan Trifunović” došlo do narušavanja javnog reda i mira”, saopštila je Uprava policije.\nU saopštenju policije navodi se da je “oko 120 navijača Partizana koji su pristupili objektu gdje se održavala utakmica odbilo da se podvrgne detaljnom pregledu zaštitara koji su obezbjeđivali događaj”.\n“Osim toga, pokušali su nasilno da uđu u unutrašnjost objekta, te im je od strane budvanske policije izdato upozorenje, a na koje su se oglušili”, piše u saopštenju Uprave policije.Policija navodi da je “ova grupa navijača udaljena sa bazena”, te da su nakon toga iste osobe kamenicama gađale objekat bazena, pri čemu je nastala šteta na objektu i na službenom vozilu Uprave policije”.\nLokalni mediji javljaju da su navijači Partizana demolirali salu borilačkih sportova u prizemlju bazena u Budvi, navodeći da su lomili stakla dok je u sali trenirala najmladja grupa uzrasta od tri do šest godina.\nPortal Vijesti, koji je objavio i snimak napada na salu za borilačke sportove, navode da su teži incident spriječili predsjednik kluba Ranko Vukotić i karate trener Stefan Vukotić, koji su spriječili huligane da udju u salu, a djecu sklonili u svlačionice.\n“Povrijeđen je jedan policijski službenik”, navodi UP i dodaje da je “u cilju uspostavljanja narušenog javnog reda i mira policija upotrijebila zakonom predviđena sredstva prinude“\nUP navodi da je sa događajem upoznat nadležni državni tužilac, te da je “u službene prostorije Centra bezbjednosti Budva do sada dovedeno 25 lica”.\n“Policija preduzima sve mjere i radnje iz svoje nadležnosti u cilju procesuiranja lica odgovornih za ovo narušavanje javnog reda i mira”, piše na kraju saopštenja.\nLokalni portal Vijesti javlja da je nakon incidenta odlučeno da će utakmica između Primorca i Partizana biti odigrana u nedjelju u 19 sati, bez prisustva publike.


FEDERALNO MINISTARSTVO PROSTORNOG UREĐENJA\nUpravni postupak za odobravanje građenja - Obrasci\nObrasci koji slijede su pripremljeni u Microsoft Word-u i možete ih popuniti na kompjuteru. Za kretanje između polja za popunjavanje koristite strelice 'Up' i 'Down'.\nPrvi korak za izgradnju objekata iz člana 40. stav 1. Zakona o prostornom planiranu i korištenju zemljišta na nivou Federacije Bosne i Hercegovine je urbanistička saglasnost. Urbanistička saglasnost se izdaje na osnovu pribavljenog mišljenja kantonalnog ministarstva prostornog uređenja ako se prethodno utvrdi da je idejni projekat građevine u skladu sa planskim dokumentima i drugim uvjetima utvrđenim za taj prostor.\nOdobrenje za građenje je drugi korak upravnog postupka za izgradnju objekata. Federalno ministarstvo prostornog uređenja izdaje odobrenje za građenje bez prethodnog izdavanja urbanističke saglasnosti za rehabilitaciju, ili sanaciju ratnim djelovanjem oštećenih i porušenih građevina graditeljskog naslijeđa, koje kao nacionalne spomenike utvrdi Komisija za očuvanje nacionalnih spomenika ili se one nalaze na privremenoj listi nacionalnih spomenika.\nInvestitor je dužan pribaviti odobrenje za građenje, ako namjerava rekonstruisati postojeću građevinu.\nZahtjev za idavanje odobrenja za rekonstrukciju\nZahtjev za izdavanje dozvole za uklanjanje građevine\nInvestitir je obavezan podnijeti zahtjev za izdavanje klauzule pravosnažnosti rješenja u roku od 60 dana po prijemu istog.\nZahtjev za izdavanje klauzule pravosnažnosti\nInvestitor je dužan Federalnom ministarstvu prostornog uređenja pisano prijaviti početak građevinskih radova najkasnije u roku od osam dana prije početka radova.\nObrazac za prijavu početka građenja\nAko u toku građenja dođe do promjene investitora, obavezno se vrši izmjena odobrenja za građenje, a prije izdavanja upotrebne dozvole.\nObrazac za prijavu promjene investitora građevinske dozvole\nTehničkim pregledom utvrđuje se da je građevina izgrađena u skladu sa tehničkom dokumentacijom na osnovu koje je izdato odobrenje za građenje. Odobrenje za upotrebu izdaje se nakon izvršenog tehničkog pregleda.\nZahtjev za tehnički prijem građevine i donošenje upotrebne dozvole\nObavjest o stanju zaprimljenog predmeta\nNapomena: Administrativne takse se uplaćuju na uplatni račun: Union Banka DD Sarajevo, broj 102 050 000 010 66 98 Vrsta prihoda: 722 112 Budžetska organizacija: 999 9999


Air Serbia počela da leti iz Kraljeva za Istanbul - Turistički žurnal Air Serbia počela da leti iz Kraljeva za Istanbul - Turistički žurnal\nLetom JU 2804 u 8.35, Air Serbia je sa aerodroma Morava uspostavila direktne letove na novoj liniji između Kraljeva i Istanbula. Avio-saobraćaj na ovoj ruti obavljaće se dva puta nedeljno, sredom i subotom, saopštili su iz kompanije.\n– Uvođenjem redovnih letova između Kraljeva i Istanbula, grad na Bosforu postao je prva destinacija u našoj mreži do koje se letovi obavljaju sa sva tri aerodroma u Srbiji – izjavio je Boško Rupić, viši menadžer prodaje u Er Srbiji. Letovi između Kraljeva i Istanbula realizovaće se turboelisnim avionom ATR72.\nNakon uspostavljanja rute do Istanbula, putnike Er Srbije tokom letnje sezone očekuje i uvođenje sezonskih letova na linijama Kraljevo – Solun i Kraljevo – Tivat.\nNacionalna avio-kompanija će na novim linijama iz Kraljeva leteti do 31. decembra 2023. godine, na osnovu rezultata tendera za obavljanje usluga vazdušnog prevoza na linijama od javnog interesa koji je raspisala Vlada Srbije, navedeno je.